text:
EKIBUUZO 6
Kiki Bayibuli kye Yalagula ku Masiya?
OBUNNABBI
“Ggwe Besirekemu Efulaasa, . . . mu ggwe mwe muliva omufuzi wa Isirayiri.”
OKUTUUKIRIZIBWA
“Yesu bwe yamala okuzaalibwa mu Besirekemu eky’e Buyudaaya mu nnaku za Kabaka Kerode, abalaguzisa emmunyeenye baava Ebuvanjuba ne bajja e Yerusaalemi.”
OBUNNABBI
“Ebyambalo byange babigabana, era engoye zange bazikubira akalulu.”
OKUTUUKIRIZIBWA
“Abasirikale bwe baamala okukomerera Yesu ku muti, ne batwala ebyambalo bye eby’okungulu ne babigabanyaamu emirundi ena . . . Naye kyo ekyambalo eky’omunda kyali tekyatungibwa wabula nga kyalukibwa bulukibwa okuva wansi okutuuka waggulu. Awo ne bagambagana nti: ‘Tetukiyuzaamu, naye tukube akalulu tulabe anaakitwala.’ ”
OBUNNABBI
“Akuuma amagumba ge gonna; tewali na limu ku go limenyeddwa.”
OKUTUUKIRIZIBWA
“Bwe baatuuka ku Yesu ne balaba nga yafudde dda, tebaamenya magulu ge.”
OBUNNABBI
“Yafumitibwa olw’ebyonoono byaffe.”
OKUTUUKIRIZIBWA
“Omu ku basirikale abo n’amufumita effumu mu mbiriizi, era amangu ago ne muvaamu omusaayi n’amazzi.”
OBUNNABBI
“Ne bampa empeera yange, ebitundu bya ffeeza 30.”
OKUTUUKIRIZIBWA
“Awo Yuda Isukalyoti, omu ku Kkumi n’Ababiri n’agenda eri bakabona abakulu, n’abagamba nti: ‘Munampa ki mmuweeyo gye muli?’ Ne bamusuubiza okumuwa ebitundu bya ffeeza 30.”


c: text/html

text:
Muganda wa Basudde Kiwanuka Semwogerere yategeezezza nti ensonga bamaze okuzikwasa balooya ng’abaana b’omugenzi ne nnamwandu Aisha Nakitto be bokka abakkirizibwa...
OYINZA okwagala omuwala wamma n’olowooza nti eby’okunoonya obivuddemu osigadde kukola maka n’omuwala gw’oba ofunye naye ng’ate ye gw’oliko akwagala kungulu...
Omukyala ono namwagala kubanga yali anyirira wadde nga mukulu mu myaka, ng’ayambala bulungi ate ng’alina ne ku ssente, kyokka bwe twanyumyanga naye ng’agamba...
Omuwala oluusi ayinza okugaana omusajja gw’ayagadde kuba omusajja ayinza okumutuukirira ng’agezaako bugeza wabula era nga ne bw’amugaana tekimuluma.
Nze eby’omukwano nnali sibimanyi era nga mukyala wange simumatiza wabula bwe nagendako mu musomo ogumu ogwa kojja gye nayigira okunoonya omukyala era ne...
Njagala musajja alina omulimu, ali wakati w’emyaka 28 ne 31, amanyi omukwano nga mwetegefu okwekebeza omusaayi ate nga tasussa baana babiri.
Omusajja ne bw’aba ne ssente ezenkana wa, naye ng’ensonga z’ekisenge tazitegeera, mukyala we tayinza kumubala nga musajja atuukiridde.
Nayagala nnyo okumuzaalamu naye nga tafuna lubuto wabula yagaana okunnamba ekizibu kye anti twamala naye emyaka esatu naye wadde akaana. Kale kiruma.
LWAKI obusajja bwange tebugejja?
SSENGA nsobola kukola ntya omusajja n’anjagala nzekka?
04 Jul 2017
04 Jul 2017
04 Jul 2017
04 Jul 2017
04 Jul 2017

robotstxt: allowed

filter: keep


text:
Jamirah Karungi awuddiisizza abantu n'ebifaananyi bya muganzi we omupya.
MWANAMUWALA Damali Muwanguzi kirabika alina ebbuba. Tayagala muwala yenna kumusemberera ndowooza atya okumukuba bbusu.
RPC wa Kampala South, Hajji Siraje Bakaleke yakulembeddemu basajja be ne bakola ekikwekweto okufuuza ababbi ba pikipiki ne sipeeya agambibwa okuba ng’atemwa...
OMUYIMBI Abdul Mulaasi abangi gwe bamanyi nga nnannyini faamu olw’okwagala okuyimba nga yeetooloddwa bimaama, ne ku luno asumuludde buto.
E..e…eh honalebo minisita mpolampola togwa..!
OMUYIMBI Daxx Kartel okuyimbira ku siteegi akutadde ku ddaala eriddako.
OMUVUBUKA ono yasangiddwa ku nkulungo ya Shoprite mu Kampala ng’abuulira abantu abaabadde mu jjaamu enjiri.
MWANAMULENZI DJ Erycom omutabuzi w’omuziki awanise bendera ya Uganda mu Poland.
Aba Jude Color Solutions emisinde gibanyumidde
ABANTU abaalabye abasomesa ba Bishop SS e Mukono obwedda beebuuza bye balya.
04 Jul 2017
04 Jul 2017
04 Jul 2017
04 Jul 2017
04 Jul 2017


text:
Abaruumi
10 Ab’oluganda, kye njagala mu mutima gwange era kye nsaba Katonda ku lwabwe kye kino, nti balokolebwe.+ 2 Mbawaako obujulirwa nti banyiikira okuweereza Katonda;+ naye okunyiikira kwabwe tekwesigamye ku kumanya okutuufu. 3 Olw’obutamanya mitindo gya Katonda egy’obutuukirivu,+ naye ne beeteerawo egyabwe ku bwabwe,+ tebaagoberera mitindo gya Katonda egy’obutuukirivu.+ 4 Kubanga Kristo ye nkomerero y’Amateeka,+ buli akkiriza asobole okufuna obutuukirivu.+
5 Musa yawandiika ku butuukirivu obufunibwa okuyitira mu Mateeka n’agamba nti: “Omuntu akola ebintu ebyo anaabanga mulamu olw’ebyo.”+ 6 Naye obutuukirivu obuva mu kukkiriza bugamba nti: “Togambanga mu mutima gwo nti,+ ‘Ani anaalinnya mu ggulu?’+ kwe kugamba, okuleeta Kristo ku nsi; 7 oba, ‘Ani anakka mu bunnya?’+ kwe kugamba, okuggya Kristo mu bafu.” 8 Naye Ekyawandiikibwa kigamba ki? Kigamba nti: “Ekigambo kiri kumpi naawe, kiri mu kamwa ko ne mu mutima gwo”;+ kwe kugamba, “ekigambo” eky’okukkiriza kye tubuulira. 9 Kubanga, singa olangirira mu lujjudde n’akamwa ko nti Yesu ye Mukama waffe,+ era n’okkiriza mu mutima gwo nti Katonda yamuzuukiza mu bafu, ojja kulokolebwa. 10 Kubanga omuntu akkiriza na mutima gwe okufuna obutuukirivu, naye ayatula na kamwa ke mu lujjudde+ okufuna obulokozi.
11 Kubanga ekyawandiikibwa kigamba nti: “Tewali n’omu amukkiririzaamu aliswala.”+ 12 Kubanga tewali njawulo wakati wa Muyudaaya na Muyonaani.+ Bonna Mukama waabwe y’omu, agabira mu bungi abo bonna abamukoowoola. 13 Kubanga “buli alikoowoola erinnya lya Yakuwa* alirokolebwa.”+ 14 Naye banaakoowoola batya gwe batannakkiririzaamu? Era banakkiririza batya mu gwe batannawulirako? Era banaawulira batya nga tewali abuulira? 15 Era banaabuulira batya nga tebatumiddwa?+ Nga bwe kyawandiikibwa nti: “Ebigere by’abo abalangirira amawulire amalungi ag’ebintu ebirungi nga birabika bulungi!”+
16 Naye si bonna nti baagondera amawulire amalungi. Kubanga Isaaya yagamba nti: “Yakuwa,* ani akkiririzza mu kigambo kye twawulira?”+ 17 N’olwekyo, okukkiriza kufunibwa oluvannyuma lw’okuwulira ekigambo.+ Era ekigambo kiwulirwa nga waliwo ayogera ebikwata ku Kristo. 18 Naye ka mbuuze, Tebaawulira? Ddala baawulira, kubanga “eddoboozi lyabyo lyabuna ensi yonna, era obubaka bwabyo bwatuuka ensi gy’ekoma.”+ 19 Ka mbuuze, Isirayiri teyamanya?+ Okusooka Musa agamba nti: “Ndibakwasa obuggya nga nkozesa eggwanga eritalina mugaso; ndibaleetera okusunguwala nga nkozesa eggwanga essirusiru.”+ 20 Naye Isaaya ayoleka obuvumu bwa maanyi n’agamba nti: “Nnazuulibwa abo abaali batannoonya;+ nnamanyibwa abo abaali batambuulirizaako.”+ 21 Kyokka ayogera bw’ati ku Isirayiri: “Olunaku lwonna ngololedde emikono gyange abantu abajeemu era abawaganyavu.”+


text:
Intro: Neighbor nebwosiika otya ono namugema talya mukyalo. (Queen Queen Queen Sheebah) N’ebwe webyula nokoomayo nze sida mukyalo TNs Baure on the beat Chorus: Agenda Akusse Omwana avawo akusse Simuganya kulya obwo bumpwankipwanki Obumulinda eyo muzi cover Avawo akusse And I make sure nti akusse Simuganya kulya obwo bumpwankipwanki obumulinda eyo muzi cover. Verse 1: Mpulira mu cover, bewana okusiika mbu bakafulu mukusiika Kale nange njakusiika Mpulira mu cover bo babeela available Woyagalira abera available Nange njakubera available Nebwoyagala buli lunaku… Nkwelabiize enaku. Chorus: Verse 2: Nkimanyi nejakolera bamwefasa Yona…Read More
Day: January 27, 2017
Number Emu (Kabako) lyrics – Roden Y
Roden y Ku hashtag onyiga wali Ku hashtag Team no sleep hash tag otusanga Ku hashtag Shidy beats let dem know Number emu number emu(kabako) Number emu(kabako) Number emu number emu (kabako) Nze nziba show (show)*2 Verse 1 Omulimu gwenakwaata manyi kuba ngalabi Bakinyoozi basala nviiri Bampita college drop out mpitibwa illuminati nganze eno nkuba show Engoye nyambala d.t freedom city eyo jenkola short call Energizer lyanda ntya Mutanda ekyenkya nkilya mukatanga. (Bridge) Mr DJ kubawo nyo awo kuba WO nyo awo Queen dancer (ate gwe) zina WO nyo awo…Read More
Byagana Lyrics By Radio & Weasel Ft Ziza Bafana
INTRO: [WEASEL] Radio Weasel Manizo Ne Ziza Bafana We run did We run dis down Radio Weasel Manizo Ne Ziza Bafana Like fire Like fire CHORUS – [RADIO & BAFANA] Mhh Nkyakwagala nyo Wade nga wangaana Nsula nkwesunga Nasigala nkulowooza Yadde nga byagaana Nsiiba nebuuza Mhh Nkyakwagala nyo Wade nga wangaana Omutima gwewuuba Nasigala nkulowooza Wade nga byagaana Kyovo’laba nakogga Byagaana Siiva nawo Byagaana Nkulowooza nako Nze wangaana Wampima nako VERSE 1 – [RADIO] Wangaana Nolondaw’omulala Yakutwaala Yakuja wewali obeera Bakubiita nyo Kati ebintu yabichuusa Bakusanga muzi benzi Wenyoola Ng’oneka…Read More
Lyrics: Musawo By Winnie Nwagi
Intro: Nkukubila Winter nga nebigere mbinyise water Katiki tiki tick tac Nga Ninda gwe ondetere sweety. Nkukubila winter nga nebigere mbinyise water Katikitiki tic tac nga ninda gwe bby lwonada Verse 1. Hmmm nga bwakasasaana Ne’njuba enkyanaaba amaaso Mpita linya lyo bby hmmm Your love is making me go crazy Ontambulira mumusaayi hmmm Obulamu Bwange Bukwetaaga ahhh Kwekusalawo nkwesooke Nkuwe ka breakfast in bed Yeggwe Gwempita owewange Sikukweka okujako nga okyagade Yeggwe gwenalota nga Gwenalalasa nga buli jendaga Lwentuse okulya nga setaaga Apettite nga yekyanga Nomutima nga Gwewuuba Wasuka kubyekyama…Read More
Njogereza lyrics – Navio
Nyabula Nyabula baaba Nyabula Nyabula nyabuyoo Nyabula Nyabula Akalulu, yeah, you heard right, uhaaha, Navio. (let’s go) Njogereza njogereza, njogereza Njogereza akawaala ako’mukulu, olwa’leero njogereza Njogereza akawaala kegombye, njogereza Katulabe ekiva muyebilaka, olwa’leero njogereza. Njogereza njogereza, njogereza Njogereza akawaala ako’mukulu, olwa’leero njogereza njogereza akawaala kegombye, njogereza Katulabe ekiva muyebilaka olwa’leero njogereza. Omwana wakabaka, osaanye nompuliriza baby yoyayoya yoya nkuwerewo, ebyange sibilwisa yo baby amanya bampita Lubwama, nva mulugya lwa kigozi ndimuzukulu wa lubwama, siiga lya ndegeya, ahaa And you that know I’m on fire I’ll give you what your heart…Read More


text:
Chapter 1
1 Engero za Sulemaani mutabani wa Dawudi, kabaka wa Isiraeri:
2 Okumanyanga amagezi n'okuyigirizibwanga; Okwawulanga ebigambo eby'okutegeera;
3 Okukkiriza okuyigirizibwanga okukolanga eby'amagezi, Obutuukirivu n'okusalanga emisango n'okugobereranga ensonga;
4 Okuwanga abatalina magezi obukabakaba, Omulenzi abeerenga n'okumanya n'okuteesa:
5 Ow'amagezi awulire yeeyongerenga okuba n'okuyiga; Era omusajja alina okutegeera afune okuteesanga okutuufu.
6 Okutegeeranga olugero n'ekifaananyi; Ebigambo eby'abagezigezi n'ebikokko byabwe.
7 Mu kutya Mukama okumanya mwe kusookera: Naye abasirusiru banyooma amagezi n'okuyigirizibwanga.
8 Mwana wange, wulira okuyigirizanga kwa kitaawo, So tova mu tteeka lya nnyoko:
9 Kubanga binaabanga ngule ya kisa ku mutwe gwo, N'emikuufu egyetoolodde obulago bwo.
10 Mwana wange, abalina ebibi bwe bakusendasenda, Tokkirizanga.
11 Bwe boogera nti Jjangu tugende fenna, Tuteege omusaayi, Tugwire mu kyama ataliiko musango awatali nsonga;
12 Tubamire nga bakyali balamu ng'amagombe, Era nga bakyali balamba ng'abo abakka mu bunnya;
13 Tuliraba ebintu byonna eby'omuwendo omungi. Tulijjuza ennyumba zaffe omunyago;
14 Oneekubira akalulu wamu naffe; Fenna tunaabanga n'ensawo emu:
15 Mwana wange, totambuliranga mu kkubo wamu nabo: Ziyizanga ekigere kyo okuyitanga mu lugendo lwabwe:
16 Kubanga ebigere byabwe bidduka mbiro okugoberera obubi, Era byanguwa okuyiwa omusaayi.
17 Kubanga bategera bwereere ekitimba, Ennyonyi yonna ng'ekiraba:
18 Era abo bateega omusaayi gwabwe bo, Bagwira mu kyama obulamu bwabwe bo.
19 Bwe gatyo bwe gabeera amakubo aga buli muntu eyeegomba amagoba; Gaggyawo obulamu bwa bannyini go.
20 Amagezi googerera waggulu mu luguudo; Galeeta eddoboozi lyago mu bifo ebigazi;
21 Googerera waggulu mu kifo ekikulu eky'okukuŋŋaaniramu; Awayingirirwa mu miryango, Mu kibuga mwe galeetera ebigambo byago:
22 Mmwe abatalina magezi, mulituusa wa okwagalanga obutaba na magezi? N'abanyooma okusanyukiranga okunyooma, N'abasirusiru okukyawanga okumanya?
23 Mukyuke olw'okunenya kwange: Laba, naafukanga omwoyo gwange gye muli, Naabamanyisanga ebigambo byange.
24 Kubanga mpise, mmwe ne mugaana; Ngolodde omukono gwange, so tewali muntu assizzaayo mwoyo;
25 Naye mujjuludde okuteesa kwange kwonna, So temwagadde kunenya kwange n'akatono:
26 Era nange ndisekera ku lunaku kwe mulirabira ennaku; Ndikudaala entiisa yammwe bw'erituuka;
27 Entiisa yammwe bw'erituuka ng'omuyaga, N'ennaku ze muliraba bwe zirijja ng'embuyaga ez'akazimu; Okweraliikirira n'obubalagaze bwe biribajjira.
28 Kale bwe balinkaabira, naye siriddamu; Balinnoonya nnyo, naye tebalindaba:
29 Kubanga baakyawanga okumanya, So tebeerobozanga kutya Mukama:
30 Tebaayagalanga kuteesa kwange n'akatono; Baanyoomanga okunenya kwange kwonna:
31 Kyebaliva balya ku bibala eby'ekkubo lyabwe bo, Ne bakkuta enkwe zaabwe bo.
32 Kubanga okudda ennyuma okw'abatalina magezi kulibatta, N'okulaba omukisa okw'abasirusiru kulibazikiriza.
33 Naye buli anaawuliranga nze anaabeeranga mirembe, Era anaatereeranga nga tewali kutya kabi.


text:
Obunyazi bw'emmotoka bweyongedde mu ggwanga lino n'okusingira ddala mu Kampala nga buli lunnaku emmotoka 4 ku 5 zibibwa.
Okusinzira ku mwogezi wa Poliisi mu Kampala n'emirirwano, Emilian Kayima emmotoka ezibibwa zitwalibwa mawanga agatuliranye okuli Democratic Republic of the Congo (DRC), Sudan, Tanzania n'amawanga amalala.
Kayima era agambye nti bakoze okunonyereza nga emmotoka zibibwa nnyo mu bitundu okuli Najjera, Namasuba, Kibuye, Ggaba, Natete, Kisasi, Najjanankumbi n'ebitundu ebirala era ababbi batekamu nnyo ssente, okulondola emmotoka ezo.
Like us on Facebook for more News, Pics, Videos, Events, Promos & lots of fun stuff..


text:
Akakiiko K’ettaka Kabadde Wakiso
Akakiio akassibwa okunoonyereza ku mivuyo ku ttaka mu Uganda akalirwa omulamuzi Catherine Bamugemereire olwaleero kasiibye wakiso, okwongera okutegeera embeera eri ku ttaka lya Uganda.
Bannabusiro baloopedde akakiiko nti emivuyo ku ttaka oludda luno gyonna, gikolebwa kakiiko ka ttaka aka disitulikiti.
This post was syndicated from NBS TV. Click here to read the full text on the original website.
Follow us on twitter @theugandatoday
Leave a Reply
Be the First to Comment!


text:
Chapter 3
1 Buli kintu kiriko entuuko yaakyo, na buli kigambo ekiri wansi w'eggulu kiriko ekiseera kyakyo:
2 ekiseera eky'okuzaalirwamu, n'ekiseera eky'okufiiramu; ekiseera eky'okusimbiramu, n'ekiseera eky'okusimbuliramu ekyo ekyasimbibwa;
3 ekiseera eky'okuttiramu, n'ekiseera eky'okuwonyezaamu; ekiseera eky'okwabizaamu, n'ekiseera eky'okuzimbiramu;
4 ekiseera eky'okukaabiramu amaziga, n'ekiseera eky'okusekeramu; ekiseera eky'okuwuubaaliramu, n'ekiseera eky'okuziniramu;
5 ekiseera eky'okusuuliramu amayinja, n'ekiseera eky'okukugnaanyizaamu amayinja; ekiseera eky'okugwiramu mu kifuba, n'ekiseera eky'obutagwiramu mu kifuba;
6 ekiseera eky'okunoonyezaamu, n'ekiseera eky'okubulirwamu; ekiseera eky'okukuumiramu, n'ekiseera eky'okusuuliramu;
7 ekiseera eky'okuyulizaamu, n'eluseera eky'okutungiramu; ekiseera eky'okusirikiramu, n'ekiseera eky'okwogereramu;
8 ekiseera eky'okwagaliramu, n'ekiseera eky'okukyayiramu; ekiseera eky'okulwaniramu, n'ekiseera eky'okutabaganiramu.
9 Magoba ki gaafuna oyo akola emirimu mu ekyo mw'ateganira?
10 Nalaba okutegana Katonda kwe yawa abaana b'abantu okubateganya.
11 Yafuula buli kintu okuba ekirungi mu kiseera kyakyo: era yateeka ensi mu mutima gwabwe, naye agiteekamu bw'atyo omuntu n'okuyinza n'atayinza kukebera mulimu Katonda gwe yakola okuva ku lubereberye okutuuka ku nkomerero.
12 Mmanyi nga tewali kintu kibagasa okusinga okusanyuka n'okukola obulungi ennaku zonna nga bakyali balamu.
13 Era buli muntu okulyanga n'okunywanga n'okusanyukiranga ebirungi mu kutegana kwe kwonna, kye kirabo kya Katonda.
14 Mmanyi nga buli Katonda ky'akola kinaabanga kya lubeerera; tewali kintu kiyinzika okukyongerwako, newakubadde okukisalibwako: era Katonda kyeyava akikola abantu balyoke batye mu maaso ge.
15 Ekiriwo kyamala dda okubaawo; n'ekyo ekigenda okubaawo kyabaawo dda; era Katonda anoonya nate ekyo ekyayitawo.
16 Era nate nalaba wansi w'enjuba mu kifo eky'okusaliramu emisango ng'obubi bwali eyo; ne mu kifo eky'obutuukirivu ng'obubi bwali omwo.
17 Ne njogera mu mutima gwange nti Katonda ye alisala emisango gy'omutuukirivu n'omubi: kubanga eyo eriyo ekiseera eky'ekigambo kyonna n'omulimu gwonna.
18 Ne njogera mu mutima gwange nti Kiba bwe kityo olw'abaana b'abantu Katonda alyoke abakeme, balabe nga bo bennyini bali ng'ensolo obusolo.
19 Kubanga ekyo ekituuka ku baana b'abantu kye kituuka ku nsolo; ekigambo kimu kibatuukako; ng'eyo bw'efa, n'oyo bw'afa bw'atyo; weewaawo, bonna balina omukka gumu; so abantu tebaliiko bwe basinga nsolo: kubanga byonna butaliimu.
20 Bonna bagenda mu kifo kimu; bonna baava mu nfuufu, era bonna badda mu nfuufu nate.
21 Ani amanyi omwoyo gw'abantu oba nga gulinnya mu ggulu, n'omwoyo gw'ensolo oba gukka wansi mu ttaka?
22 Kyennava ndaba nga tewali kintu kisinga kino obulungi, omuntu okusanyukiranga emirimu gye; kubanga ogwo gwe mugabo gwe: kubanga ani alimukomyawo okulaba ebinaabangawo oluvannyuma lwe?


text:
Chapter 34
1 Mukama n'agamba Musa nti
2 Lagira abaana ba Isiraeri obagambe nti Bwe muliyingira mu nsi ya Kanani, (eyo ye nsi eribagwira okuba obusika, ensi ya Kanani ng'ensalo zaayo bwe ziri,)
3 kale oluuyi lwammwe olw'obukiika obwa ddyo luliva ku ddungu Zini ne luyita ku mabbali ga Edomu, n'ensalo yammwe ey'obukiika obwa ddyo eriva ku nkomerero y'Ennyanja Ey'omunnyo ebuvanjuba:
4 n'ensalo yammwe erikyukira ku luuyi olw'obukiika obwa ddyo olw'ekkubo eririnnya ku Akulabbimu, n'eyita n'etuuka Ezini: n'enkomerero yaayo eriba ku luuyi olw'obukiika olwa ddyo olw'e Kadesubanea; era erifuluma okutuuka e Kazaladali, n'eyita n'etuuka e Yazimoni:
5 era ensalo erikyukira okuva e Yazimoni okutuuka ku mugga ogw'e Misiri, n'enkomerero yaayo eriba ku nnyanja.
6 N'okuba ensalo ey'ebugwanjuba, muliba n'ennyanja ennene n'ensalo yaayo: eyo y'eriba ensalo yammwe ey'ebugwanjuba.
7 N'eno y'eriba ensalo yammwe ey'obukiika obwa kkono: okuva ku nnyanja ennene mulyerambira olusozi Koola:
8 okuva ku lusozi Koola muliramba okutuuka w'oyingirira e Kamasi; n'enkomerero y'ensalo eriba ku Zedada:
9 era ensalo erifuluma okutuuka e Zifuloni, n'enkomerero yaayo eriba ku Kazalenaani: eyo y'eriba ensalo yammwe ey'obukiika obwa kkono.
10 Era muliramba ensalo yammwe ey'ebuvanjuba okuva e Kazalenaani okutuuka e Sefamu:
11 era ensalo eriva e Sefamu n'ekka e Libula ku luuyi olw'ebuvanjuba olw'e Yaini; era ensalo erikka, n'etuuka ku lubalama lw'ennyanja ey'e Kianeresi ebuvanjuba:
12 era ensalo erikka n'etuuka ku Yoludaani, n'enkomerero yaayo eriba ku Nnyanja Ey'omunnyo: eyo y'eriba ensi yammwe ng'ensalo zaayo bwe ziriba enjuyi zonna.
13 Musa n'alagira abaana ba Isiraeri ng'ayogera nti Eyo ye nsi gye mulisikira n'obululu, Mukama gy'alagidde okuwa ebika omwenda n'ekika eky'ekitundu:
14 kubanga ekika ky'abaana ba Lewubeeni ng'ennyumba za bakitaabwe bwe ziri, n'ekika ky'abaana ba Gaadi ng'ennyumba za bakitaabwe bwe ziri, baamala okuweebwa obusika bwabwe n'ekika eky'ekitundu ekya Manase baamala okubuweebwa:
15 ebika ebibiri n'ekika eky'ekitundu baamala okuweebwa obusika bwabwe emitala wa Yoludaani e Yeriko ebuvanjuba enjuba gy'eva.
16 Mukama n'agamba Musa nti
17 Gano ge mannya g'abasajja abalibagabira ensi okuba obusika: Eriyazaali kabona ne Yoswa mutabani wa Nuni.
18 Era mulitwala omukulu omu ku buli kika, okugaba ensi okuba obusika.
19 Era gano ge manaya g'abasajja: ku kika kya Yuda Kalebu mutabani wa Yefune.
20 Ne ku kika ky'abaaaa ba Simyoni Semweri mutabani wa Ammikudi.
21 Ku kika kya Benyamini, Eridaadi mutabani wa Kisuloni.
22 Ne ku kika ky'abaana ba Ddaani, omukulu omu Buki mutabani wa Yoguli.
23 Ku baana ba Yusufu: ku kika ky'abaana ba Manase, omukulu omu Kanieri mutabani wa Efodi;
24 ne ku kika ky'abaana ba Efulayimu omukulu omu Kamueri mutabani wa Sifutani.
25 Ne ku kika ky'abaana ba Zebbulooni, omukulu omu Erizafani mutabani wa Palunaki.
26 Ne ku kika ky'abaana ba Isakaali, omukulu omu Palutieri mutabani wa Azani.
27 Ne ku kika ky'abaana ba Aseri, omukulu omu Akikuda mutabaai wa Seromi.
28 Ne ku kika ky'abaana ba Nafutaali, omukulu omu Pedakeri mutabani wa Ammikudi.
29 Abo be baabo Mukama be yalagira okugabira abaana ba Isiraeri obusika mu nsi ya Kanaani.


text:
Chapter 34
1 Neebazanga Mukama mu biro byonna: Ettendo lye liri mu kamwa kange bulijjo.
2 Emmeeme yange eneenyumiririzanga mu Mukama: Abawombeefu baliwulira, balisanyuka.
3 Mumukuze Mukama wamu nange, Tugulumize erinnya lye fenna.
4 Nanoonya Mukama, n'anziramu, N'andokola mu kutya kwange kwonna.
5 Baamutunuulira, ne balaba omusana: Era amaaso gaabwe tegaakwatibwenga nsonyi emirembe gyonna.
6 Omunaku ono yakoowoola, Mukama n'amuwulira, N'amulokola mu nnaku ze zonna.
7 Malayika wa Mukama asiisira okwetooloola abo abamutya, N'abalokola.
8 Mulege mutegeere Mukama nga mulungi: Aweereddwa omukisa oyo amwesiga.
9 Mutyenga Mukama, mmwe abatukuvu be: Kubanga tebabulwa kintu abamutya.
10 Obwana bw'empologoma bubulwa ne bulumwa enjala: Naye abanoonya Mukama tebaabulwenga kintu kirungi kyonna.
11 Mujje, mmwe abaana abato, mumpulire: Naabayigirizanga okutya Mukama.
12 Muntu ki ayagala obulamu, Era eyeegomba ennaku (ennyingi), alyoke alabe obulungi?
13 Ziyizanga olulimi lwo mu bubi, N'emimwa gyo obutoogeranga bukuusa.
14 Va mu bubi, okolenga obulungi; Noonyanga emirembe, ogigobererenga.
15 Amaaso ga Mukama galaba abatuukirivu, N'amatu ge gawulira okukaaba kwabwe.
16 Obwenyi bwa Mnkama buba ku abo abakola obubi, Amalemu okujjukirwa kwabwe mu nsi.
17 Abatuukirivu baakoowoola, Mukama n'awulira, N'abalokola mu nnaku zaabwe zonna.
18 Mukama ali kumpi n'abo abalina omutima ogumenyese. Era awonya abalina omwoyo oguboneredde.
19 Ebibonoobono eby'omutuukirivu bye bingi: Naye Mukama amulokola mu byonna.
20 Akuuma amagumba ge gonna: Linnaago erimu terimenyeka.
21 Obubi bulitta omubi: N'abo abakyawa omutuukirivu balisingibwa omusango.
22 Mukama anunula emmeeme y'abaddu be: So tewali mu bo abamwesiga alisingibwa omusango.


text:
Ekigendererwa kya Yakuwa Kijja Kutuukirira!
“Njogedde, era nja kukituukiriza. Nkiteeseteese, era nja kukikola.”
ENNYIMBA: 147, 149
1, 2. (a) Kiki Yakuwa ky’atuyambye okumanya? (b) Ebigambo ebiri mu Isaaya 46:10, 11 ne 55:11 bitukakasa ki?
EBIGAMBO ebisookera ddala mu Bayibuli bigamba nti: “Ku lubereberye Katonda yatonda eggulu n’ensi.” (Lub. 1:1) Yakuwa yatonda ebintu bingi nnyo, era bye tulabako bye bitono ddala. Ate era tumanyi kitono nnyo ku bintu gamba ng’ebbanga, ekitangaala, n’amaanyi agayitibwa gravity. (Mub. 3:11) Wadde kiri kityo, Yakuwa atuyambye okumanya ekigendererwa kye eri ensi n’abantu. Yatonda abantu mu kifaananyi kye era yali ayagala babeere ku nsi baginyumirwe. (Lub. 1:26) Bandibadde baana be, era yandibadde Kitaabwe.
2 Nga bwe kiragibwa mu Olubereberye essuula 3, ekigendererwa kya Yakuwa ekyo kyagootaanyizibwa. (Lub. 3:1-7) Kyokka tewali kintu kyonna kisobola kulemesa Yakuwa kutuukiriza by’ayagala. (Is. 46:10, 11; 55:11) N’olwekyo, tuli bakakafu nti ekigendererwa kya Katonda eky’abantu okubeera ku nsi emirembe gyonna nga basanyufu kijja kutuukirira!
3. (a) Bintu ki ebikulu bye tulina okumanya bwe tuba ab’okutegeera Bayibuli? (b) Lwaki tugenda kwetegereza ebintu ebyo? (c) Bibuuzo ki bye tugenda okwekenneenya?
3 Kya lwatu nti tumanyi ekigendererwa kya Katonda eri ensi n’abantu, era tumanyi n’ekifo Yesu ky’alina mu kutuukirizibwa kw’ekigendererwa kya Yakuwa ekyo. Ebintu ebyo bikulu nnyo era bye bimu ku ebyo bye tusooka okuyiga nga tuyigirizibwa Bayibuli. Tusaanidde okuyamba abantu ab’emitima emirungi okumanya ebintu ebyo ebikulu ennyo. Mu kiseera kino, ffenna abaweereza ba Yakuwa tukola butaweera okuyita abantu bangi nga bwe kisoboka okubaawo ku mukolo gw’okujjukira okufa kwa Yesu. (Luk. 22:19, 20) Abo abanaabaawo bajja kuyiga ebintu bingi ebikwata ku kigendererwa kya Katonda. N’olwekyo, ng’ebula ennaku ntono omukolo gw’Ekijjukizo gutuuke, kirungi okulowooza ku bibuuzo bye tuyinza okukozesa okuleetera abantu okwesunga okubaawo ku mukolo ogwo omukulu ennyo. Mu kitundu kino, tujja kwetegereza ebibuuzo bino ebisatu: Ekigendererwa kya Katonda eri ensi n’abantu kye kiruwa? Lwaki ekigendererwa kya Katonda ekyo tekinnatuukirira? Era ssaddaaka ya Yesu eneesobozesa etya ekigendererwa kya Katonda ekyo okutuukirira?
EKIGENDERERWA KYA KATONDA ERI ENSI N’ABANTU KYE KIRUWA?
4. Obutonde bulangirira butya ekitiibwa kya Yakuwa?
4 Omutonzi waffe Yakuwa wa kitalo nnyo. Buli ky’atonda kiba kituukiridde. (Lub. 1:31; Yer. 10:12) Okuba nti ebitonde birabika bulungi n’okuba nti bitegekeddwa bulungi kituyigiriza ki? Bwe twetegereza ebitonde, tukiraba nti ebintu byonna Katonda bye yatonda, ka bibe binene oba bitono, bya mugaso nnyo. Bw’olowooza ku butoffaali obuli mu mubiri gw’omuntu, bw’otunuulira omwana eyaakazalibwa, oba bw’olaba enjuba ng’egwa, muli owulira otya? Ebintu ebyo bitusanyusa nnyo kubanga Yakuwa yatutonda nga tulina obusobozi obw’okumanya ebintu ebirabika obulungi.
5. Kiki Yakuwa kye yassaawo okusobozesa obutonde bwonna okukolera awamu mu ngeri entegeke obulungi?
5 Yakuwa yateekawo amateeka agatali gamu. Yateekawo amateeka agafuga obutonde n’amateeka agakwata ku mpisa. Amateeka ago gasobozesa ebitonde byonna okukolera awamu. (Zab. 19:7-9) Ebintu byonna Yakuwa bye yatonda birina omugaso gwabyo. Ng’ekyokulabirako, amaanyi ga gravity gayamba okukuumira omukka gwe tussa n’omukka omulala ogw’omugaso ku nsi, era gakuumira amazzi mu nnyanja. Singa tewaali maanyi ga gravity, tetwandisobodde kubeera ku nsi. Amateeka agafuga obutonde Katonda ge yassaawo ge gasobozesa obutonde okuba nga butegekeddwa bulungi. Mu butuufu, Katonda alina ensonga lwaki yatonda ensi n’abantu. Bwe tuba tubuulira, tusaanidde okuyamba abantu okumanya Omutonzi w’ebintu ebyo byonna eby’ekitalo.
6, 7. Ebimu ku bintu ebirungi Yakuwa bye yawa Adamu ne Kaawa bye biruwa?
6 Yakuwa yali ayagala abantu babeere ku nsi emirembe gyonna. (Lub. 1:28; Zab. 37:29) Yakuwa yawa Adamu ne Kaawa ebintu bingi ebyandibasobozesezza okunyumirwa obulamu. (Soma Yakobo 1:17.) Yakuwa yabawa eddembe ery’okwesalirawo, obusobozi obw’okulowooza, n’obusobozi obw’okwoleka okwagala n’okukola emikwano. Katonda yayogera ne Adamu n’amubuulira engeri gye yalina okukyolekamu nti amugondera. Adamu era yayiga engeri gye yali asobola okwerabiriramu n’okulabirira ensolo awamu n’ensi. (Lub. 2:15-17, 19, 20) Yakuwa era yatonda Adamu ne Kaawa nga balina obusobozi obw’okuloza, obw’okukwata, obw’okulaba, obw’okuwulira, n’obw’okuwunyiriza. Mu butuufu, baali basobola bulungi okunyumirwa obulamu mu lusuku lwa Katonda. Adamu ne Kaawa baalina emirimu egibaleetera essanyu era baali basobola okweyongera okuyiga n’okuvumbula ebintu bingi emirembe n’emirembe.
7 Kintu ki ekirala ekyali kizingirwa mu kigendererwa kya Katonda? Yakuwa yatonda Adamu ne Kaawa nga basobola okuzaala abaana abatuukiridde. Yakuwa yali ayagala bazaale, era abaana baabwe nabo bazaale, okutuusa ensi yonna lwe yandijjudde abantu. Yali ayagala Adamu ne Kaawa awamu n’abazadde abalala bonna abandibaddewo oluvannyuma balage abaana baabwe okwagala nga naye bwe yali alaze Adamu ne Kaawa okwagala. Abantu bandibadde beeyagalira mu bintu ebirungi byonna Yakuwa bye yateeka ku nsi era bandigibaddeko emirembe gyonna.
LWAKI EKIGENDERERWA KYA YAKUWA TEKINNATUUKIRIRA?
8. Lwaki Katonda yawa Adamu ne Kaawa etteeka eriri mu Olubereberye 2:16, 17?
8 Kyokka ebintu tebyatambula nga Yakuwa bwe yali ayagadde mu kusooka. Lwaki? Yakuwa yawa Adamu ne Kaawa etteeka eryangu okugondera era bwe bandirigondedde kyandiraze nti bakkirizza Yakuwa okuba Omufuzi waabwe. Yabagamba nti: “Ku buli muti ogw’omu lusuku olyangako nga bw’oyagala. Naye omuti ogw’okumanya ekirungi n’ekibi togulyangako, kubanga olunaku lw’oligulyako tolirema kufa.” (Lub. 2:16, 17) Etteeka eryo Adamu ne Kaawa baalitegeera bulungi era baali basobola bulungi okuligondera. Waaliwo eby’okulya ebirala bingi bye baali basobola okulya.
9, 10. (a) Bya bulimba ki Sitaani bye yayogera ku Yakuwa? (b) Kiki Adamu ne Kaawa kye baasalawo okukola? (Laba ekifaananyi ku lupapula 3.)
9 Ng’ayitira mu musota, Sitaani Omulyolyomi yalimbalimba Kaawa n’amuleetera okujeemera Yakuwa. (Soma Olubereberye 3:1-5; Kub. 12:9) Sitaani yayagala Adamu ne Kaawa balowooze nti Yakuwa yakola bubi okubagaana okulya ku buli muti ogw’omu lusuku. Mu ngeri endala Sitaani yali ng’agamba nti: ‘Kye mugamba nti temusobola kukola kye mwagala?’ Oluvannyuma yagamba Kaawa nti: “Temujja kufa.” Era Sitaani yagamba Kaawa nti baali tebeetaaga kuwuliriza Katonda. Yamugamba nti: “Katonda amanyi nti olunaku lwe muligulyako, amaaso gammwe lwe galizibuka.” Sitaani yali ategeeza nti Yakuwa yagaana abantu okulya ku bibala by’omuti ogwo olw’okuba ekyo kyandibaleetedde okufuna okumanya okw’enjawulo. Era Sitaani yalimbalimba Kaawa ng’agamba nti: ‘Mujja kuba nga Katonda, nga mumanyi ekirungi n’ekibi.’
10 Adamu ne Kaawa baalina okusalawo okugondera Katonda oba Sitaani. Baasalawo okujeemera Katonda, bwe kityo, ne beegatta ku Sitaani. Baagaana Yakuwa okuba Kitaabwe era Omufuzi waabwe.
11. Lwaki Yakuwa yali tasobola kugumiikiriza bujeemu bwa Adamu ne Kaawa?
11 Adamu ne Kaawa bwe baajeemera Yakuwa, baalekera awo okuba abantu abatuukiridde. Baafiirwa enkolagana gye baalina ne Yakuwa, kubanga amaaso ga Yakuwa “malongoofu nnyo, tegasobola kutunuulira bintu bibi.” N’olwekyo, Yakuwa yali tasobola kugumiikiriza bujeemu obwo. (Kaab. 1:13) Singa Yakuwa yabugumiikiriza, obulamu bw’ebitonde byonna mu ggulu ne ku nsi bwandibadde mu kabi. Era singa Yakuwa talina kye yakolawo, obwesigwa bwe bwandibadde bubuusibwabuusibwa. Naye Yakuwa anywerera ku mitindo gye egy’obutuukirivu. (Zab. 119:142) Okuba nti Adamu ne Kaawa baalina eddembe ery’okwesalirawo kyali tekibawa bbeetu kujeemera tteeka lya Katonda. Olw’okuba Adamu ne Kaawa bajeemera Yakuwa, baafa ne badda mu ttaka mwe baggibwa.
12. Kiki ekyatuuka ku baana ba Adamu?
12 Adamu ne Kaawa bwe baalya ku kibala, baalekera awo okuba ab’omu maka ga Katonda. Katonda yabagoba mu lusuku Edeni era baali tebakyalina ssuubi lya kuddayo. (Lub. 3:23, 24) Mu kukola bw’atyo, Yakuwa yabaleka okwolekagana n’ebyo ebyava mu kusalawo kwabwe okubi. (Soma Ekyamateeka 32:4, 5.) Olw’okuba baali tebakyali bantu abatuukiridde, baali tebakyasobola kwoleka ngeri za Katonda mu ngeri etuukiridde. Ng’oggyeeko okuba nti Adamu yafiirwa ebiseera eby’omu maaso ebirungi, yasikiza abaana be obutali butuukirivu, ekibi, n’okufa. (Bar. 5:12) Adamu yabafiiriza enkizo ey’okubeerawo emirembe gyonna. Okugatta ku ekyo, Adamu ne Kaawa baali tebakyasobola kuzaala mwana n’omu atuukiridde; era n’abaana baabwe baali tebasobola kuzaala baana batuukiridde. Oluvannyuma lw’okuggya Adamu ne Kaawa ku Katonda, Sitaani yeeyongera okubuuzaabuza abantu, era n’okutuusa leero akyababuzaabuza.
EKINUNULO KISOBOZESA ABANTU OKUBA N’ENKOLAGANA ENNUNGI NE KATONDA
13. Kiki Yakuwa ky’ayagaliza abantu?
13 Katonda ayagala nnyo abantu. Wadde nga Adamu ne Kaawa baamujeemera, ayagala abantu babe n’enkolagana ennungi naye. Katonda tayagala muntu yenna kufa. (2 Peet. 3:9) Bwe kityo, oluvannyuma lwa Adamu ne Kaawa okumujeemera, yakola enteekateeka okusobozesa abantu okuddamu okuba n’enkolagana ennungi naye, kyokka nga tamenye mitindo gye egy’obutuukirivu. Ekyo Yakuwa yakikola atya?
14. (a) Okusinziira ku Yokaana 3:16, kiki Yakuwa kye yakola okusobozesa abantu okuddamu okuba n’enkolagana ennungi naye? (b) Kibuuzo ki kye tusaanidde okuyamba abantu okufuna eky’okuddamu?
14 Soma Yokaana 3:16. Bangi ku bantu be tujja okuyita ku Kijjukizo bajja kuba bamanyi ebigambo ebiri mu kyawandiikibwa kino. Naye ekyebuuzibwa kiri nti, Ssaddaaka ya Yesu esobozesa etya abantu okufuna obulamu obutaggwaawo? Tusobola okuyamba abantu okufuna eky’okuddamu mu kibuuzo kino bwe tuba tubayita okubaawo ku mukolo gw’Ekijjukizo, nga tuli ku mukolo gw’Ekijjukizo, oba nga tuzzeeyo okubakyalira oluvannyuma lw’omukolo ogwo. Abantu bwe bamanya eky’okuddamu mu kibuuzo ekyo, kisobola okubayamba okukiraba nti Yakuwa ayagala nnyo abantu era nti alina amagezi mangi nnyo. Bintu ki ebikwata ku ssaddaaka ya Yesu bye tusobola okubuulira abantu?
15. Yesu yayawukana atya ku Adamu?
15 Yakuwa yawaayo omuntu atuukiridde okuba ssaddaaka. Omuntu oyo kyali kimwetaagisa okuba omwesiga eri Yakuwa era nga mwetegefu okuwaayo obulamu bwe ku lw’abantu abatatuukiridde. (Bar. 5:17-19) Yakuwa yasobozesa Yesu okuzaalibwa ku nsi ng’omuntu. (Yok. 1:14) Bwe kityo Yesu yali muntu atuukiridde, nga Adamu bwe yali nga tannayonoona. Kyokka obutafaananako Adamu, Yesu yasigala nga mwesigwa eri Yakuwa. Ne mu mbeera eyali enzibu ennyo, Yesu teyamenya mateeka ga Katonda.
16. Lwaki ekinunulo kirabo kya muwendo nnyo?
16 Olw’okuba Yesu yali atuukiridde, yali asobola okufiirira abantu n’abanunula okuva mu kibi n’okufa. Okuva bwe kiri nti Yesu yali atuukiridde era nga mwesigwa eri Katonda, yali asobola okusasulira ekyo Adamu kye yali abuzizza. (1 Tim. 2:6) Yesu yafiirira abantu, era ssaddaaka ye esobozesa bangi, omuli abasajja, abakazi, n’abaana, okuba n’essuubi ery’okufuna obulamu obutaggwaawo. (Mat. 20:28) Mu butuufu, ekinunulo kijja kusobozesa ekigendererwa kya Katonda okutuukirira.
YAKUWA YATUGGULIRAWO EKKUBO OKUDDAMU OKUBA ABAANA BE
17. Miganyulo ki emirala gye tufuna okuyitira mu kinunulo?
17 Yakuwa yawaayo ekinunulo eky’omuwendo omungi. (1 Peet. 1:19) Yakuwa ayagala nnyo abantu ne kiba nti yawaayo Omwana we omu yekka okubafiirira. (1 Yok. 4:9, 10) Mu ngeri eyo, Yesu yafuuka Kitaffe, n’adda mu kifo kya Adamu. (1 Kol. 15:45) Mu kukola bw’atyo, Yesu yatuggulirawo ekkubo okufuna obulamu obutaggwaawo n’okuddamu okuba ab’omu maka ga Katonda. Okuyitira mu ssaddaaka ya Yesu, Yakuwa akkiriza abantu okuddamu okubeera ab’omu maka ge, kyokka nga tamenye mitindo gye egy’obutuukirivu. Nga kituleetera essanyu lingi okulowooza ku kiseera abantu bonna abeesigwa lwe balifuuka abatuukiridde! Mu kiseera ekyo, wajja kubaawo obumu obw’enkukunala wakati w’abaweereza ba Katonda abali mu ggulu n’abo abali ku nsi. Mazima ddala, ffenna tujja kuba baana ba Katonda.
18. Ddi Yakuwa lw’alifuuka “byonna eri buli omu”?
18 Okuba nti Sitaani yajeemera Yakuwa tekyaleetera Yakuwa kulekera awo kwagala bantu, era tekisobola kulemesa bantu kusigala nga beesigwa eri Yakuwa, wadde nga tebatuukiridde. Okuyitira mu kinunulo, Yakuwa ajja kusobozesa abaana be bonna okuba abatuukiridde. Lowooza ku ngeri obulamu gye buliba nga buli omu ‘ategedde Omwana era n’amukkiririzaamu’ afunye obulamu obutaggwaawo. (Yok. 6:40) Yakuwa, Kitaffe atwagala ennyo era ow’amagezi, ajja kutuukiriza ekigendererwa kye era ajja kusobozesa abantu okuba abatuukiridde. Mu kiseera ekyo, Yakuwa Kitaffe ajja kufuuka “byonna eri buli omu.”
19. (a) Tuyinza tutya okulaga nti tusiima ekirabo eky’ekinunulo? (Laba akasanduuko “ Ka Tweyongere Okunoonya Abo Abagwanira.”) (b) Kiki ekirala ekikwata ku kinunulo kye tujja okulaba mu kitundu ekiddako?
19 Tusobola okulaga nti tusiima ekirabo eky’ekinunulo nga tuyamba abalala okumanya engeri nabo gye basobola okukiganyulwamu. Abantu beetaaga okukimanya nti okuyitira mu kinunulo, Yakuwa awa abantu essuubi ery’okufuna obulamu obutaggwaawo. Kyokka, waliwo emiganyulo emirala egiva mu kinunulo. Ekitundu ekiddako kijja kulaga engeri ekinunulo kya Yesu gye kiyamba mu kugonjoola ensonga ezaaleetebwawo Sitaani mu Lusuku Edeni.


text:
Komawo eri Yakuwa
Yakuwa anoonya endiga ze ezibuze, era akusaba okomewo gy’ali.
Ebbaluwa Okuva eri Akakiiko Akafuzi
Ebbaluwa eno okuva eri Akakiiko Akafuzi obubaka obugirimu bw’abo bonna abaawaba okuva mu kisibo kya Katonda.
EKITUNDU 1
“Ebuze Nja Kuginoonya”
Ddala Katonda akitwala nti endiga bw’ebula eba tesobola kukomawo gy’ali?
EKITUNDU 2
Okweraliikirira
—“Tunyigirizibwa mu Buli Ngeri”
Bw’oba oli mweraliikirivu olw’okuba tokyasobola kuweereza Katonda mu bujjuvu nga bwe wakolanga edda, waliwo amagezi agasobola okukuyamba.
EKITUNDU 3
Ebitunyiiza
—Bwe Tuba ‘n’Ensonga ku Munnaffe’
Emisingi esatu egiri mu Bayibuli gisobola okukuyamba mukkiriza munno bw’aba yakola ekintu ekyakunyiiza.
EKITUNDU 4
Omutima Okukulumiriza
—“Nnaazaako Ekibi Kyange”
Osobola otya okuba n’omuntu ow’omunda omuyonjo?
EKITUNDU 5
Komawo eri ‘Omusumba era Omulabirizi w’Obulamu Bwo’
Bwe mba njagala okukomawo eri Yakuwa, ntandikire wa? Ab’oluganda mu kibiina banannyaniriza?
Okufundikira
Otera okujjukira ebiseera eby’essanyu bye walina ng’okyali wamu n’abantu ba Yakuwa?


text:
EBIKWATAGANA N’EBIRI KUNGULU | BAYIBULI EYOGERA KI KU BULAMU N’OKUFA?
Ekintu Bangi kye Beebuuza
ABANTU balina endowooza za njawulo ku bulamu n’okufa. Abamu balowooza nti omuntu bw’afa asigala nga mulamu mu ngeri endala oba mu kifo ekirala. Ate abalala balowooza nti omuntu bw’afa ebibye biba bikomye.
Ggwe olowooza otya? Ddala tusobola okumanya ekituufu ku nsonga eyo?
Amadiini mangi gayigiriza nti omuntu bw’afa omwoyo gwe gusigala mulamu. Abantu b’enzikiriza ezisinga obungi, gamba ng’Abakristaayo, Abahindu, Abayudaaya, Abasiraamu, n’abalala, bakkiriza nti omuntu bw’afa omwoyo gwe gusigala mulamu, era nti gugenda mu ggulu, oba mu muliro, oba mu kifo ekirala. Ate bo ab’enzikiriza ya Bbuda bakkiriza nti omuntu bw’afa agenda afuukafuuka okutuusa lw’atuuka mu mbeera ey’okwesiima eyitibwa Nirvana.
Ekyo kiviiriddeko abantu abasinga obungi okulowooza nti omuntu bw’afa, aba tafiiridde ddala. Bwe kityo abamu balowooza nti okufa nteekateeka ya Katonda esobozesa omuntu okuva mu bulamu buno n’agenda mu bulamu obulala. Bayibuli eyogera ki ku nsonga eyo? Tukukubiriza okusoma ekitundu ekiddako. Bayibuli ky’eyogera ku nsonga eyo kijja kukwewuunyisa.


text:
BAYIBULI KY’EGAMBA
Okusiima
Okusiima kulimu emiganyulo mingi era buli muntu yandifubye okukulaakulanya engeri eyo.
Okusiima kukuyamba kutya okuba n’obulamu obulungi?
ABASAWO KYE BAGAMBA
Akatabo k’eby’obulamu akayitibwa Harvard Mental Health Letter, kaagamba nti: “Okusiima kuleetera omuntu okuba omusanyufu. Kumuleetera okuwulira obulungi, okuba n’obulamu obulungi, era kumuyamba okwaŋŋanga embeera enzibu n’okufuna emikwano.”
AYIBULI KY’EGAMBA
Bayibuli etukubiriza okusiima abalala. Omutume Pawulo agamba nti: “Mulage nti musiima.” Pawulo yassaawo ekyokulabirako ekirungi mu kusiima abalala. ‘Yeebazanga Katonda obutayosa’ olw’abantu abakkirizanga obubaka bwe yali abuulira. (Abakkolosaayi 3:15; 1 Abassessalonika 2:13) Omuntu okusobola okufuna essanyu erya nnamaddala, alina okugifuula empisa ye okusiima abalala. Ekyo kimuyamba obutalowooza nti buli kiseera abalala be balina okumuwa. Ate era kimuyamba obutakwatirwa balala buggya, ekintu ekisobola okumuviirako okufiirwa emikwano, ne kimumalako essanyu.
Omutonzi waffe ataddewo ekyokulabirako ekirungi mu kwoleka okusiima. Mu butuufu n’abantu obuntu abasiima! Abebbulaniya 6:10 wagamba nti: “Katonda mutuukirivu tayinza kwerabira mulimu gwammwe n’okwagala kwe mwalaga erinnya lye.” Omutonzi waffe akitwala nti obutasiima kiba kikolwa ekitali kya butuukirivu.
“Musanyukenga bulijjo. Mwebazenga olwa buli kintu kyonna.”
—1 Abassessalonika 5:16, 18.
Okusiima kutuyamba kutya okuba n’enkolagana ennungi n’abalala?
OBUKAKAFU KYE BULAGA
Bwe tusiima omuntu yenna ng’aliko ky’atuwadde, oba ng’aliko ebigambo ebizzaamu amaanyi by’atugambye, oba ng’aliko ekintu ky’atukoledde, kimuleetera okuwulira obulungi. N’abantu be tutamanyi bawulira bulungi bwe tubeebaza nga baliko ekintu kye batukoledde, gamba ng’okutukwatira ku luggi nga tuyitawo.
BAYIBULI KY’EGAMBA
Yesu yagamba nti: “Mugabenga, nammwe abantu balibagabira. Balibayiira mu bikondoolo byammwe ekigera ekirungi, ekikkatiddwa, ekisuukundiddwa, era ekijjudde ne kibooga.” (Lukka 6:38) Lowooza ku muwala kiggala ayitibwa Rose abeera ku kizinga ky’e Vanuatu eky’omu South Pacific.
Rose yagendanga mu nkuŋŋaana z’Abajulirwa ba Yakuwa naye nga taziganyulwamu nnyo kubanga mu kibiina mwe yali akuŋŋaanira, tewali n’omu yali amanyi lulimi lwa bakiggala ate nga Rose naye talumanyi. Ow’oluganda omu ne mukyala we bwe baakyalako mu kibiina ekyo ne balaba obuzibu obwaliwo, baasalawo okutandika okuyigiriza ab’oluganda mu kibiina ekyo olulimi lwa bakiggala. Ekyo kyasanyusa nnyo Rose. Yagamba nti: “Ndimusanyufu nnyo okuba n’emikwano emingi bwe giti abanjagala.” Okulaba engeri Rose gy’alagamu nti asiima ekyo kye baamukolera n’okuba nti kati abaako by’addamu mu nkuŋŋaana, kisanyusa nnyo ow’oluganda oyo ne mukyala we abaamuyamba. Rose era musanyufu nnyo olw’okuba ab’oluganda mu kibiina kye baafuba okuyiga olulimi lwa bakiggala basobole okwogera naye.
“Oyo awaayo gye ndi okwebaza nga ssaddaaka, [agulumiza Katonda].”
—Zabbuli 50:23.
Oyinza otya okukulaakulanya omwoyo ogw’okusiima?
BAYIBULI KY’EGAMBA
Ebyo bye tufumiitirizaako bikwata ku nneewulira zaffe. Omuwandiisi wa Bayibuli ayitibwa Dawudi yasaba Katonda ng’agamba nti: “Ndowooza ku bikolwa byo byonna; nfumiitiriza ku mulimu gw’emikono gyo.” (Zabbuli 143:5) Dawudi yafangayo nnyo okwetegereza ebikolwa bya Katonda n’okubifumiitirizaako, era ekyo kyamuleetera okusiima Katonda.
Bayibuli egamba nti: ‘Ebintu byonna ebituufu, ebyagalibwa, ebyogerwako obulungi, ebirungi, n’ebitenderezebwa, mweyongere okubirowoozangako.’ (Abafiripi 4:8) Ebigambo “mweyongere okubirowoozangako” nabyo biraga nti bulijjo twetaaga okufumiitirizanga, kituyambe okukulaakulanya omwoyo ogw’okusiima.
“Okufumiitiriza kw’omutima gwange kujja kwoleka okutegeera.”
—Zabbuli 49:3.


text:
Minisita wa Kampala Beti Olive Namisango Kamya asubirwa okulabikako mu lukiiko lwa Kampala Capital City Authority (KCCA) enkya ya leero, okutangaza ku ntambuza y'emirimu gye.
Mu lukiiko olwatuula sabiti ewedde nga lukulembeddwamu Omuloodi Ssalongo Erias Lukwago lwafulumya ekiwandiiko nga minisita Kamya etekeddwa okujja mu lukiiko olunnaku olwaleero okutangaza biki ebiri mu bbago eryatwalibwa mu Palamenti, okukyusa mu ssemateeka wa KCCA.
Lukwago agamba nti batekeddwa mu nzikiza ku nsonga z'ebbago nga minisita Kamya atekeddwa okutangaza olukiiko ku nsonga ezo.
Wabula sabiti ewedde Minisita Kamya yavaayo n'agamba nti okukiika mu lukiiko lwa KCCA tekikola makulu nga bakansala batekeddwa okuteesa, ebyogeddwako bisindikibwa mu offisi ye, okubyekenenya.
Like us on Facebook for more News, Pics, Videos, Events, Promos & lots of fun stuff..


text:
Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
13 Mweyongere okwagalana ng’ab’oluganda.+
2 Temwerabiranga kusembeza bagenyi,+ kubanga abamu abaakola batyo baasembeza bamalayika nga tebamanyi.+
3 Mujjukirenga abaasibibwa mu kkomera,+ nga mulinga abasibiddwa nabo.+ Era mujjukire n’abo abayisibwa obubi kubanga nammwe mukyali mu mubiri.
4 Obufumbo bubeerenga bwa kitiibwa eri bonna, era ekitanda ky’abafumbo kibeerenga kirongoofu,+ kubanga abagwenyufu n’abenzi Katonda ajja kubasalira omusango.+
5 Temubeeranga na mpisa ya kwagala ssente,+ naye mubeerenga bamativu ne bye mulina.+ Kubanga yagamba nti: “Sirikuleka n’akatono era sirikwabulira.”+
6 N’olwekyo, ka tubeere bagumu tugambe nti: “Yakuwa ye muyambi wange; Siityenga. Omuntu ayinza kunkola ki?”+
7 Mujjukirenga abo ababakulembera,+ abababuulidde ekigambo kya Katonda; era nga mutunuulira ebiva mu mpisa zaabwe, mukoppe okukkiriza kwabwe.+
8 Yesu Kristo y’omu leero, ne jjo, n’emirembe n’emirembe.
9 Temutwalirizibwa njigiriza ezitali zimu era ezitali za bulijjo; kubanga kiba kirungi omutima okunywezebwa ekisa kya Katonda eky’ensusso, so si eby’okulya, ebitaganyula abo ababyemalirako.+
10 Ekyoto kye tulina, abo abakola emirimu egy’obuweereza obutukuvu mu weema tebakkirizibwa kulya bikiriko.+
11 Ennyama y’ebisolo ebiggibwamu omusaayi kabona asinga obukulu n’agutwala mu kifo ekitukuvu ng’ekiweebwayo olw’ekibi, eyokerwa bweru wa lusiisira.+
12 Bwe kityo, ne Yesu yabonaabonera ebweru w’omulyango gw’ekibuga+ asobole okutukuza abantu n’omusaayi gwe.+
13 N’olwekyo, ka tugende gy’ali ebweru w’olusiisira nga twetisse ekivume kye yeetikka,+
14 kubanga wano tetulinaawo kibuga kya lubeerera, naye tunoonya n’obunyiikivu ekyo ekigenda okujja.+
15 Okuyitira mu ye, ka tuwengayo eri Katonda ssaddaaka ey’okutendereza,+ kwe kugamba, ekibala eky’emimwa+ egirangirira mu lujjudde erinnya lye.+
16 Ate era, temwerabiranga kukola birungi n’okugabana n’abalala bye mulina,+ kubanga ssaddaaka ng’ezo zisanyusa Katonda.+
17 Muwulirenga abo ababakulembera+ era mubagonderenga,+ kubanga batunula ku lwammwe ng’abo abaliwoza;+ kino balyoke bakikole n’essanyu so si na kusinda, kubanga ekyo kiba kya kabi gye muli.
18 Mutusabirenga kubanga tumanyi nti tulina omuntu ow’omunda omuyonjo, era twagala okubeera abeesigwa mu bintu byonna.+
19 Naye okusingira ddala mbakubiriza okutusabira nsobole okukomawo amangu gye muli.
20 Kale Katonda ow’emirembe eyazuukiza omusumba w’endiga omukulu,+ Mukama waffe Yesu, ng’alina omusaayi ogw’endagaano ey’olubeerera,
21 abawe buli kintu ekirungi musobole okukola by’ayagala, ng’akolera mu ffe ekyo ekisanyusa mu maaso ge okuyitira mu Yesu Kristo; oyo aweebwe ekitiibwa emirembe n’emirembe. Amiina.
22 Kaakano mbakubiriza ab’oluganda mubeere bagumiikiriza nga muwuliriza ebigambo bino ebizzaamu amaanyi, kubanga mbawandiikidde ebbaluwa nnyimpi.
23 Mbategeeza nti muganda waffe Timoseewo yasumululwa, era bw’anajja amangu nja kujja naye okubalaba.
24 Munnamusize abo bonna ababakulembera era n’abatukuvu bonna. Abo abali mu Yitale+ babalamusizza.
25 Ekisa eky’ensusso kibeere nammwe mmwenna.
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
Abebbulaniya 13
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Bya HERBERT MUSOKE
KU Lwokubiri lwa wiiki eno, Mmengo yatongozza enkola eyatuumiddwa “Ekyapa mu ngalo”, ey’okuwa abantu bonna abalina ebibanja ku ttaka lya Kabaka liizi ey’emyaka 49.
Bano be bantu abali ku bibanja byabwe kwe babeera n’okukolera, nga tebayise mu nkola ya kwegula.
Abagenda okusooka okuganyulwa mu nteekateeka eno be bantu emitwalo 13 abasangiddwa nga beewandiisa ng’abasenze abatuufu ku ttaka lya Kabaka, wabula n’abatannaba kwewandiisa baweereddwa omukisa okwewandiisa baganyulwe mu ntegeka y’okuwa abantu ebyapa ku bwereere.
Katikkiro Charles Peter Mayiga bwe yabadde atongoza enkola eno yategeezezza nti etandikirawo okukola era yaakumala emyezi mukaaga ng’ebyapa bya liizi biweebwa abo abaasooka okwewandiisa.
Yagambye nti abantu baakufuna omukisa okukulaakulanya ebifo byabwe nga bakola emirimu egy’enjawulo awatali kutya kwonna n’okubanguyiza mu kusasula ensimbi ezigendera ku liizi mu nkola ey’obwerufu.
Okufuna ekyapa kino, omuntu waakusasulayo ensimbi entonotono okusobozesa obuweereeza buno okutambuzibwa obulungi nga kinaasinziira ku kitundu oli gy’abeera.
Akulira Buganda Land Board (BLB) David Kyewalabye Male yagambye nti okuwandiisa okw’ekikungo eri abali ku ttaka lya Kabaka kwatandika mu 2015 era abantu 130,000 abagenda okusooka okulowoozebwako mwe baava.
Yagasseeko nti n’abatannaba kwewandiisa, oluggi luggule bagende mu ofiisi za Buganda Land Board ezibaliraanye beewandiise nabo bafune ekyapa.
Okwewandiisa okw’ekikungo n’okupunta kubaddenga kwa 600,000/- mu bibuga ate mu byalo 100,000/- kyokka oluvannyuma lw’okwewandiisa okw’ekikungo okuggwaako, Mmengo yagambye nti abatanneewandiisa baakusasula ebisale ebyali byagerekebwa edda nga mu kibuga (Busiro ne Kyaddondo) baakusasula 1,200,000/- ate mu byalo basasule 250,000/- ku buli kibanja.
Kino kyawudde mu bantu omuli n’abakungu mu Buganda ng’abamu bawagira enteekateka gye bagamba nti yaakuyamba okumalawo ekibbattaka mu Buganda n’okutumbula enkulaakulana okutandikira mu maka ne Buganda yonna okutwaliza awamu.
Wabula abalala baagambye nti kino kyakusaanyaawo Buganda kuba abagwira abalina ssente baakusaba liizi ku ttaka erisinga balimaamire olwo Abaganda abatalina ssente bafuuke emmomboze! omulamwa gw’ettaka Dr. Adam Kimala, Katikkiro w’Emmamba Kakoboza, yagambye nti Mmengo evudde ku mulamwa okutandika okugaba liizi ku ttaka lya Buganda kuba eyo si nkola ya Buganda eyalagiranga buli musajja akuze okuweebwa ekibanja nga kino kyamuwanga ebbanja okulabirira mukazi we ne famire n’okukola emirimu gy’Obwakabaka.
“Mu Buganda ettaka lyonna lya Kabaka, n’abantu bonna ba Kabaka kye bava bayitibwa abasajja n’abazaana ba Kabaka.
Omuntu bw’amala okufuna ekibanja mu Buganda abeera talina asobola kumugoba ku ttaka eryo”, Ono agamba nti ekibanja kisikirwa ssinga omuzadde abeera afudde, tekiggwaako, bwe butaka bw’omunaku era bangi baziikako abantu baabwe.
“Ekibanja tekiggwaako era bwe tulizza mu nkola y’Abangereza eya liizi, etteeka ligamba nti ssinga liizi eggwaako, ettaka liddira nnannyini ttaka n’ebintu byonna ebikiriko wabula osobola okuggyako by’osobola.
Baataddeko eky’ebiggya kuba bakiraba ssinga obireka ojja kusigaza akakwate ku ttaka eryo naye ebiggya tebimala gasengulwa”, Dr. Kimala bw’agamba.
Abuuza nti kati ekibanja bw’okissa mu nkola ya liizi eggwaako mu myaka 49, ebeera ekyali nkola ya Kiganda?
Ate waliwo enkola nti ssinga basisinkana n’ettaka nga ddene, bakusalirako ne bakulekera yiika emu olwo eddala ne baligabira abagwira abatawa busuulu, nvujjo, abatakola bulungibwansi n’ebirala eby’enkola ya Buganda. Wano Obuganda bubeera tebusaanyiziddwaawo?
Dr. Kimala agamba nti obuzibu bwonna buvudde ku bali ku kitongole kino ekya Buganda Land Board okukola ebintu nga tebasoose kwebuuza ku Bataka abamanyi ennono n’obulombolombo mu Buganda ku ngeri ensonga z’ettaka bwe zaakwatibwanga engeri gye baagala okuzza enkola eyaliwo eya nnannyini ttaka okumanya owekibanja.
“Nze ndowooza nti okukola obulungi ku nsonga eno bandibadde baleeta ensonga eno mu Lukiiko lwa Buganda era Abaamasaza n’ab’Obusolya baweebwe obudde okugikubaganyaako ebirowoozo n’okuvaayo n’eddoboozi ery’awamu nga bw’eri enkola ya Buganda nti ensonga yonna esooka kukubaganyizibwako birowoozo okulaba engeri gye tuva mu nkola ebaddewo ey’ebibanja okudda mu y’Abangereza eya liizi!”, Dr. Kimala bwe yagambye.
Wabula owessaza Ssekiboobo Alex Benjamin Kogongo, yagambye nti si kya buwaze okufuna liizi naye kyandibadde kirungi omuntu okwewandiisa kuba kino kiyamba abantu okugenda mu bitongole bya ssente nga bbanka okufuna ssente eziwera okubaako by’akola.
“Tulina okukimanya nti owettaka n’oweekibanja, omu bw’abeerako ky’ayagala okukolera ku ttaka lino, alina okusooka okutegeeza ku mulala.
Kino kitegeeza nti ssinga liizi eggwaako, nnannyini ttaka olina kusooka kuwa wa kibanja mukisa okuzza obuggya liizi ye nga tannaba kwogerezeganya na muntu mulala yenna”, Kigongo bwe yagambye.
Yagambye nti enteekateeka eno eruubirirwamu kuyamba bantu ba Buganda okunyweza obusenze bwabwe baleme kusindiikirizibwa ku ttaka nga waliwo omugagga ayagala okubagobaganya ku ttaka kubanga ebbaluwa ebaweebwa okuva e Mmengo ejula kwenkana kyapa okuva mu gavumenti eya wakati.
“Ffenna tulina okukkiriza nti waliwo abantu abeesenza ku ttaka ly’Obwakabaka nga tebamanyiddwa, abalala bazze bagula era nga nnannyini ttaka (Kabaka) tabanyi nga guno gwe mukisa bonna okutereeza obusenze bwabwe bamanyibwe n’okwanguya enteekateeka za Buganda ez’enkulaakulana”, Kingongo bwe yannyonnyodde.
Owessaza lya Buweekula, Luweekula Immaculate Nantaayi Kafeero, yagambye nti okusooka twanditandise n’okwerula empenda z’ettaka lya Buganda lyonna kuba Abaamasaza abasinga tebamanyi ttaka lino mu bitundu byabwe we lisangibwa.
“Tumaze akaseera nga tubasaba okutuwa olukalala lw’ettaka lya Buganda lye tulowooza nti ng’Abamasaza tulirinako obuvunaanyziibwa ku lw’Obuganda ng’atwala ebitundu ebyo kyokka n’okutuuka essaawa ya leero tewali wa Ssaza n’omu yali afunye lukalala luno ekitulese nga tetulina we tutandikira”, Luweekula Nantaayi bwe yagambye.
Agamba nti ekitongole kya Buganda Land Board, emirimu gyakyo kigikola mu kyama n’okukukuta kuba n’ebya liizi waliwo abantu abaatandika okuziweebwa kyokka nga bawulira mpulire wadde nga ziri mu bitundu byabwe.
“Bingi ebikolebwa mu bitundu byaffe nga ffe Abamasaza tetubimanyi kuba n’ettaka ly’ebitebe by’Amasaza n’Amagombolola lingi liweddewo, abalitunda bali mu BLB, bwe tubagamba okulekawo ettaka tusobole okukolerako ebisobola okuvaamu ssente ku Masaza n’amagombolola tebakkiriza”, Nantaayi bwe yennyamidde.
Ayongerako nti ng’Abamasaza baagambiddwa nti bwe kinaatuuka ku ttaka eririnaanye amasaza n’amagombolola bagenda kubeerangawo okubaako kye boogera ku nsonga zaalyo ssinga wabeerawo omuntu asabye okuliweebwako liizi kyokka eddala tetumanyi bwe binaatambula.
Wabula Omutaka Namwama, Joseph Nsereko ow’ekika ky’Ekkobe yagambye nti enkola ya nnannyini ttaka okumanya abasenze abali ku ttaka lye yavaawo oluvannyuma lw’Obwakabaka okutaataaganyizibwa era abantu abali ku ttaka ly’Obwakabaka bakitwale nti guno gwe mukisa gwe balina okutereeza obusenze bwabwe.
Omutaka Namwama agamba nti bangi baafuna ettaka mu ngeri ya mankwetu okugeza nga bakolagana n’Abaamasaza, ab’Amagombolola, Abatongole n’abalala abaali mu buyinza mu kiseera ekyo ng’Obwakabaka tebuliiwo nga balina n’abbaluwa okuva eri abantu bano abaabalowoozesanga nti ettaka lye babaguza lyabwe lya bwannannyini nga na kati kye balowooza so nga ttaka lya Bwakabaka eryazzibwayo.
Owessaza Kasujju, Jjingo Mark Byekwaso Kaberenge II, yagambye nti wandibaddewo okukkaanya ku njuyi zombi kubanga Obwakabaka buliwo ku lwa bantu ate nga n’abantu baliwo ku lwa Bwakabaka ekitegeeza nti buli omu yeetaaga munne.
“Obuzibu obuliwo, ekitongole kya BLB kyemaliridde nga ffe Abaamasaza tetukirinaako buyinza okuggyako okuwabula ssinga baba batutuukiridde naye ebiseera ebisinga ebikolebwa naffe bitutegeezebwa byaggwa okukubaganyizibwako ebirowoozo,” bwe yagambye.
Owessaza Kangaawo Freddie Ntege Ssekamere yagambye nti aba BLB bwe baali babanjulira enteekateeka zino baabategeeza nti bo balina kuba batunuulizi era nga tebalina kye bakwatako!
“Enteekateeka si mbi kubanga okumanya abeebibanja kiyamba okuteekateeka eby’omu maaso kyokka enkola eyitibwamu okuwandiisa abantu y’esaanira okuddamu okutunuulira okulaba nga tenyigiriza bantu n’okubaleeta endowooza nti Obwakabaka bubatulugunya.
Mu kiseera kino emikono gyaffe misibe, tetulina kye tusobola kukola okuggyako nze kye nkola kwe kuwandiika lipoota erimu okwemulugunya abantu bange kwe bandeetera olwo ne ngiweereza minisita wange owa gavumenti ezeebitundu, awo we nkoma,” Kkangaawo bwe yagambye.
Omutaka Kayiira Gajuule ow’ekika ky’Embogo era omukubiriza w’olukiiko lw’Abataka, naye yagambye nti Abataka tebamanyi bigenda mu maaso ku nteekateeka eno naye abantu basaanye obuteeraliikirira kubanga Kabaka tagoba bantu be.
Owessaza lya Buluuli, Kimbugwe Gerald Kyanjo yagambye nti Kabaka alengeredde wala n’alaba ng’ekibbattaka kisimbye amakanda mu Buganda n’ayiiyaawo engeri abantu gye bayinza okwekuumira ku ttaka.
“Bwe kiba nti yasiimye okuwa abantu ba Buganda liizi ya myaka 49, kuba bakyogeredde nnyo okukiremesa nga bagamba nti BLB ebba abantu.
Tubadde tukubiriza abantu mu Buluuli okwewandiisa okufuna obwannannyini ku ttaka ng’ababadde beesisiggirizza bayinza okuggalirwa ebweru”, Kyanja bw’agamba.
Kimbugwe Kyanjo yagambye nti abantu bonna basaanira okuwagira enteekateeka eno kuba yaleeteddwa Ssaabasajja okuyamba abantu be okubeera n’emirembe n’okubaako bye bakolera ku ttaka ebibakulaakulanya.
Ayongerako nti abantu bandibadde batereeza n’okunyweza obwannannyini ku ttaka kubanga bafiirwa n’okulemererwa okukola eby’amaanyi kubanga waliwo ebintu ebireetebwa Buganda ne Gavumenti ya wakati gamba ssinga oluguudo luba lwakuyita mu kibanja kyo nga kikwetaagisa okuleeta obukakafu, ekitegeeza nti ssinga toba nabwo obeera ofiirwa ng’ekibanja bakitwalira bwereere.
Lumaama owessaza lya Kabula, Francis Mugumya Ntabaazi, yagambye nti wabaddewo abantu abakozesa olukujjukujju okusengula byalo na byalo olw’okuba tebamanyi mateeka na mitendera gye balina kuyitamu.
Noolwekyo okwewandiisa ku ttaka ly’Obwakabaka kirungi ddala kuba kino kya kuyamba abantu okubeera n’obwannannyini okumalawo okugobaganyizibwa ku ttaka olw’okuba abeera n’ebiwandiiko ebimukakasa.
“Mu mbeera eno kyetaagisa okusooka okusomesebwa ku nsonga zino okutandikira ku bakulembeze kuba waliwo abalina kye bamanyi nga tebasobola kutegeeza bantu lwaki balina okwewandiisa.
Abantu abamu batya nti emyaka gino 49 bwe giggwaako baakugobwa naddala nga mu kitongole ky’ebyettaka eyingiddeyo enkola ya ‘akwata munne atuga butuzi”.


text:
Bannakibiina kya Democtratic Party (DP) balangiridde mu butongole nti bbo, bawanduse mu lwokaano ku ky'omubaka we Kyadondo East mu palamenti nga wasigadde ennaku ntono ddala, abantu okulonda nga 29, Juni, 2017.
Okusinzira ku Pulezidenti w'ekibiina, Norbert Mao basabye omuntu wabwe Lillian Babirye Kamoome okuwanduka mu lwokwaano era bategese olunnaku olw'enkya ku Lwokusatu nga 14 Juni, 2017 ku ssaawa 6 ez'emisana okulangirira ekibiina oba omuntu yenna, DP gw'egenda okuwagira mu kulonda okwo.
Mao era agambye nti okwerangira ebisongovu eri abantu abesimbyewo ku ludda oluvuganya Gavumenti y'emu ku nsonga enkulu lwaki bbo, bagyemu omuntu wabwe kuba balina okulwana NRM okugimegga.
Bino okubyogera, abadde ayogerako eri bannamawulire mu Kampala.
Like us on Facebook for more News, Pics, Videos, Events, Promos & lots of fun stuff..


text:
Essuula 18
1 Awo oluvannyuma lw'ebyo n'ava mu Asene n'atuuka e Kkolinso.
2 N'alaba omuntu Omuyudaaya erinnya lye Akula, eyazaalirwa mu Ponto, yali kyajje ave mu Italiya, ne mukazi we Pulisikira, kubanga Kulwawudiyo yali alagidde Abayudaaya bonna okuva mu Ruumi: n'ajja gye baali;
3 era kubanga baalina omulimu gumu n'abeeranga nabo ne bakolanga omulimu; kubanga omulimu gwabwe baali bakozi ba weema.
4 N'awakaniranga mu kkuŋŋaaniro buli ssabbiiti, n'asendasendanga Abayudaaya n'Abayonaani.
5 Naye Siira ne Timoseewo bwe baava e Makedoni, Pawulo n'awalirizibwa ekigambo, ng'ategeeza Abayudaaya nga Yesu ye Kristo.
6 Bwe baamutangira ne bamuvuma, n’akunkumula engoye ze n'abagamba nti Omusaayi gwammwe gubeere ku mitwe gyammwe: nze ndi mulongoofu: okutanula kaakano nnaagenda eri ab'amawanga.
7 N'avaayo, n'ayingira mu nnyumba y'omuntu erinnya lye Tito Yusito, atya Katonda, ennyumba ye eriraanye ekkuŋŋaniro.
8 Era Kulisupo, omukulu w'ekkuŋŋaaniro, n'akkiriza Mukama waffe n'ennyumba ye yonna; n'Abakkolinso bangi bwe baawulira ne bakkiriza ne babatizibwa.
9 Mukama waffe n'agamba Pawulo ekiro mu kwolesebwa nti Totya naye yogeranga, tosirikanga,
10 kubanga nze ndi wamu naawe; so tewali muntu anaakulumbanga okukukola obubi: kubanga nnina abantu bangi mu kibuga muno.
11 N'amalayo mwaka n'emyezi mukaaga ng'ayigirizanga ekigambo kya Katonda mu bo.
12 Naye Galiyo bwe yali nga ye wessaza ly'e Akaya, Abayudaaya ne balumba Pawulo n’omwoyo gumu ne bamuleeta awasalirwa emisango,
13 nga bagamba nti Ono asendasenda abantu okusinza Katonda ng'amateeka bwe gatalagira.
14 Naye Pawulo bwe yali agenda okwasama akamwa ke, Galiyo n'agamba Abayudaaya nti Singa wabaddewo okusobya oba kwonoona okubi, mmwe Abayudaaya, nandibagumiikirizza:
15 naye oba nga waliwo okubuuzagana okw'ebigambo: n'amannya n'amateeka agali mu mmwe, ekyo kyammwe: nze saagala kusala musango gw'ebyo.
16 N'abagoba awasalirwa emisango.
17 Bonna ne bakwata Sossene omukulu w'ekkuŋŋaaniro ne bamukubira awasalirwa emisango. Era Galiyo teyafaayo mu bigambo ebyo.
18 Pawulo n'amalayo ennaku nnyingi endala nate, n'asiibula ab'oluganda n'avaayo n'awanika amatanga okugenda e Busuuli, era wamu naye Pulisikira ne Akula; bwe yamala okumwera enviiri mu Kekereya; kubanga yeerayirira.
19 Ne batuuka mu Efeso, bali n'abaleka eyo; naye ye yennyini n'ayingira mu kkuŋŋaaniro n'awakana n'Abayudaaya.
20 Bwe baamwagala okweyongera okutuula n'atakkiriza;
21 naye n'abasiibula n'agamba nti Ndikomawo nate gye muli Katonda ng'ayagadde, n'awanika amatanga n'avaayo mu Efeso.
22 N'agoba e Kayisaliya, n'alinnya n'alamusa ab'ekkanisa, n'aserengeta okutuuka Antiyokiya.
23 Bwe yamalayo ebiro si bingi n'avaayo, n'ayitira mu nsi y'e Ggalatiya n’e Fulugiya, ng'ava kumu, ng'agumya abayigirizwa bonna.
24 Awo omuntu Omuyudaaya erinnya lye Apolo eyazaalirwa mu Alegezandereya, omuntu eyayigirizibwa, oyo n'atuuka mu Efeso, eyali omugezi mu byawandiikibwa.
25 Oyo yali ng'abuuliddwa ekkubo lya Mukama waffe, ng'ayaka mu mwoyo n'ayogera n'ayigiriza nnyo ebigambo bya Yesu, ng'amanyi okubatiza kwa Yokaana kwokka:
26 oyo n'atanula okwogera n'obugumu mu kkuŋŋaaniro. Naye Pulisikira ne Akula bwe baawulira ne bamutwala gye bali, ne bongera okumutegeereza ddala ekkubo lya Katonda.
27 Bwe yayagala okuwunguka okutuuka Akaya, ab'oluganda ne bamugumya ne bawandiikira abayigirizwa okumusembeza: bwe yatuuka n'abayambanga nnyo abakkiriza olw'ekisa:
28 kubanga yasinganga Abayudaaya amaanyi amangi mu maaso g'abantu, ng'ategeezanga mu byawandiikibwa nga Yesu ye Kristo.


text:
Chapter 96
1 Muyimbire Mukama oluyimba oluggya: Mumuyimbire Mukama, mmwe ensi zonna.
2 Mumuyimbire Mukama, mwebaze erinnya lye: Mwolesenga obulokozi bwe buli lunaku buli lunaku.
3 Mubuulirenga ekitiibwa kye mu mawanga, Eby'amagero bye mu bantu bonna.
4 Kubanga Mukama mukulu, era agwana okutenderezebwa ennyo: Agwana okutiibwanga okusinga bakatonda bonna.
5 Kubanga bakatonda bonna ab'amawanga bye bifaananyi: Naye Mukama ye yakola eggulu.
6 Ekitiibwa n'obukulu biri mu maaso ge: Amaanyi n'obulungi biri mu watukuvu we.
7 Mumuwe Mukama, mmwe ebika eby'amawanga, Mumuwe Mukama ekitiibwa n'amaanyi.
8 Mumuwe Mukama ekitiibwa ekigwanira erinnya lye: Muleete ssaddaaka, mujje mu mpya ze.
9 Kale mumusinze Mukama mu bulungi obw'obutukuvu. Mukankane mu maaso ge, mmwe ensi zonna.
10 Mwogerere mu mawanga nti Mukama afuga: Era n'ensi enywera n'okuyinza n'eteyinza kusagaasagana: Alisalira amawanga emisango egy'ensonga.
11 Eggulu lisanyuke, era n'ensi ejaguze; Ennyanja ewuume, n'okujjula kwayo;
12 Ennimiro ejaguze, n'ebigirimu byonna; Emiti gyonna egy'omu kibira ne giryoka giyimba olw'essanyu;
13 Mu maaso ga Mukama, kubanga ajja; Kubanga ajja okusalira ensi emisango: Alisalira ensi emisango egy'ensonga, Aliramula amawanga n'amazima ge.


text:
Chapter 69
1 Ndokola, ai Katonda; Kubanga amazzi gayingidde ne gatuuka ku mmeeme yange.
2 Ntubira mu bitosi ebiwanvu awatali kuyimirira: Ntuuse mu buziba amazzi amangi we gampitirako.
3 Okukaaba kwange kunkooyesezza; obulago bwange bukaze: Amaaso gange ganzibye nga nnindirira Katonda wange.
4 Abankyayira obwereere basinga enviiri ez'oku mutwe gwange obungi: Abaagala okunzikiriza, kubanga be balabe bange awatali nsonga, ba maanyi: Ne ndyoka nziza kye saabaggyaako.
5 Ai Katonda, ggwe omanyi obusirusiru bwange: N'okwonoona kwange tekukisibwa ggwe.
6 Abakulindirira ggwe balemenga okukwatibwa ensonyi ku lwange, ai Mukama Katonda ow'eggye: Abakunoonya ggwe balemenga okuswazibwa ku lwange, ai Katonda wa Isiraeri.
7 Kubanga banvuma okunnanga ggwe; Ensonyi zibisse amaaso gange.
8 Nfuuse munnaggwanga eri baganda bange, Era atali mumanyi eri abaana ba mmange.
9 Kubanga obuggya obw'ennyumba yo bundidde; N'ebivume by'abo abakuvuma ggwe binguddeko.
10 Bwe nnakaaba amaziga, emmeeme yange n'esiiba enjala, Ekyo kye kyanvumya.
11 Bwe nnayambala ebibukutu, Ne mbafuukira eŋŋombo.
12 Abatuula mu mulyango banjogerako, Era ndi luyimba lwa batamiivu.
13 Naye nze, okusaba kwange kuli eri ggwe, ai Mukama, mn kiseera eky'okukkiririzaamu: Ai Katonda, mu kusaasira kwo okungi, Onziremu mu mazima ag'obulokozi bwo.
14 Onnyinyulule mu bitosi, nneme okutubira: Ndokoke eri abo abankyawa ne mu mazzi ag'eddubi.
15 Amazzi amangi galeme okumpangula, Newakubadde obuziba buleme okummira; Newakubadde obunnya buleme okunzibira akamwa kaabwo.
16 Onziremu, ai Mukama; kubanga ekisa kyo kirungi: Ng'okusaasira kwo bwe kuli okungi, onkyukire.
17 So tokisa amaaso go omuddu wo; Kubanga ndi mu nnaku; oyanguwe okunziramu.
18 Osemberere emmeeme yange, oginunule: Ompe eddembe olw'abalabe bange.
19 Ggwe omanyi bwe nvumibwa, bwe nkwatibwa ensonyi, bwe nnyoomebwa: Abalabe bange bonna bali mu maaso go.
20 Okuvumibwa kumenye omutima gwange; era njijudde ennaku: Nnoonyezza anansaasira, naye tewabadde n'omu: Era abanansanyusa, naye ne siraba.
21 Era bampa omususa okuba emmere yange; Era bwe nnalumibwa ennyonta ne bannywesa omwenge omukaatuufu,
22 Emmeeza yaabwe eri mu maaso gaabwe ebeerenga ekyambika gye bali; Era bwe baba mu mirembe, gifuukenga omutego.
23 Amaaso gaabwe gabenga mu kizikiza, baleme okulaba; Okankanyenga ebiwato byabwe ennaku zonna.
24 Obafukengako ekiruyi kyo, N'obusungu bwo obukambwe bubatuukengako.
25 Ennyumba yaabwe erekebwenga, So omuntu yenna alemenga okubeera mu weema zaabwe.
26 Kubanga baayigganya oyo gw'okubye; Era boogera ku nnaku zaabo b'ofumise.
27 Oyongerenga obubi ku bubi bwabwe: So balemenga okuyingira mu butuukirivu bwo.
28 Basangulibwenga okuva mu kitabo ky'obulamu, So balemenga okuwandiikibwa awamu n'abatuukirivu.
29 Naye nze ndi mwavu, munaku: Obulokozi bwo, ai Katonda, bungulumize waggulu.
30 Naatenderezanga erinnya lya Katonda n'oluyimba, Naamugulumizanga n'okwebaza.
31 Era ebyo binaasanyusanga Mukama okusinga ente, Ente erina amayembe n'ebinuulo.
32 Abawombeefu bakirabye ne basanyuka: Mmwe abanoonya Katonda, omutima gwammwe gube omulamu.
33 Kubanga Mukama awulira abaavu, So tanyooma basibe be.
34 Eggulu n'ensi bimutenderezenga, Ennyanja ne byonna ebigitambuliramu.
35 Kubanga Katonda alirokola Sayuuni, era alizimba ebibuga bya Yuda; Nabo balituula omwo, ne bagirya
36 Era n'ezzadde ly'abaddu be baligisikira; N'abo abaagala erinnya lye balituula omwo.


text:
Chapter 12
1 Era ojjuukiriranga Omutonzi wo mu biro eby'obuvubuka bwo, ennaku embi nga tezinnajja n'emyaka nga teginnasembera bw'olyogera nti Sigisanyukira n'akamu;
2 enjuba n'omusana n'omwezi n'emmunyeenye nga tebinnazikizibwa, ebire ne bikomawo enkuba ng'emaze okutonnya.
3 ku lunaku abakuumi b'ennyumba kwe balikankanira, abasajja ab'amaanyi ne bakutama, n'abo abasa ne balekayo kubanga batono, n'abo abalingiza mu madirisa ne bazikizibwa,
4 enzigi ne ziggalwawo mu luguudo; eddoboozi ery'okusa nga likkakkanye, ne wabaawo ayimuka olw'okukaaba kw'ennyonyi, n'abawala bonna ab'okuyimba bwe balikkakkanyizibwa;
5 weewaawo, balitya ekyo ekigulumizibwa, ebitiisa ne biba mu kkubo; n'omulozi gulimulisa, n’ejjaazi lirizitowa, ne piripiri aliggwaawo: kubanga omuntu agenda mu nnyumba ye ey'olubeerera, abakungubazi ne batambulatambula mu nguudo:
6 omugwa ogwa ffeeza nga tegunnasumulukuka, n'ekibya ekya zaabu nga tekinnamenyeka, n'ensuwa nga tennayatika ku luzzi ne nnamuziga nga tannayatika ku kidiba;
7 enfuufu n'edda mu ttaka nga bwe yali, omwoyo ne gudda eri Katonda eyagugaba.
8 Obutaliimu obusinga obutaliimu bwonna, bw'ayogera Omubuulizi; byonna butaliimu.
9 Era nate kubanga Omubuulizi yalina amagezi, ne yeeyongera okuyigiriza abantu okumanya; weewaawo, yafumiitirizanga n'anoonya n'aliraanya engero nnyingi.
10 Omubuulzi yanoonya okulaba ebigambo ebikkirizibwa, n'ebyo ebyawandiikibwa n'obugolokofu, bye bigambo eby'amazima.
11 Ebigambo eby'abagezigezi biri ng'emiwunda, era ebigambo eby'ebifunvu by'amakuŋŋaaniro biri ng'enninga ezikomererwa obulungi, ebiweebwa okuva eri omusumba omu.
12 Era nate, mwana wange, labuka: okukolanga ebitabo ebingi tekuliiko gye kukoma; n'okuyiga ennyo kukooya omubiri.
13 Ekigambo ekyo we kikoma wano; byonna biwuliddwa: otyanga Katonda, okwatanga ebiragiro bye; kubanga ekyo bye byonna ebigwanira omuntu.
14 Kubanga Katonda alisala omusango gwa buli mulimu, wamu na buli kigambo ekyakwekebwa, oba nga kirungi oba nga kibi.


text:
Chapter 27
1 Awo Yobu n'aleeta nate olugero lwe n’ayogera nti
2 Nga Katonda bw'ali omulamu alidde ensonga yange; Era Omuyinza w'ebintu byonna, eyeeraliikiriza emmeeme yange;
3 (Kubanga obulamu bwange bukyali bulamba mu nze, n'omwoyo gwa Katonda guli mu nnyindo zange;)
4 Mazima emimwa gyange tegyogere butali butuukirivu, So n'olulimi lwange terwatule bulimba.
5 Katonda akiddize eri nze okubawa obutuukirivu: Okutuusa lwe ndifa ssiryeggyako obugolokofu bwange.
6 Obutuukirivu bwange mbunyweza so ssiibutenga: Omutima gwange tegunnenyenga nga nkyali mulamu.
7 Omulabe wange abe ng'omubi. N'oyo angolokokerako abe ng'atali mutuukirivu.
8 Kubanga essuubi ly'atamanyi Katonda kye ki, newakubadde nga yeefunira amagoba, Katonda bw'aggyawo obulamu bwe?
9 Katonda anaawuliranga okukaaba kwe, Ennaku bwe zinaamutuukangako?
10 Anaasanyukiranga Omuyinza w'ebintu byonna, N'akaabira Katonda mu biro byonna?
11 N'abayigiriza eby'omukono gwa Katonda; Ekiri n'Omuyinza w'ebintu byonna ssiikikweke.
12 Laba, mmwe mwenna mmwe bennyini mukirabye; Kale kiki ekyabafuulira ddala abataliiko kye mugasa?
13 Guno gwe mugabo gw'omuntu omubi eri Katonda, N'obusika, bw'abajoozi bwe baweebwa Omuyinza w'ebintu byonna.
14 Abaana be bwe beeyongera, beeyongerera ekitala; N'enda ye terikkuta mmere.
15 Abanaasigalangawo ku ye banaaziikibwanga mu kufa, ne bannamwandu be tebaakungubagenga.
16 Newakubadde ng'atuuma ffeeza ng'enfuufu, n'ategeka ebyambalo ng'ettaka;
17 Okutegeka ayinza okubitegeka, naye omutuukirivu ye alikyambala, Era ataliiko musango ye aligabana ffeeza.
18 Azimba ennyumba ye ng'ekiwojjolo, Era ng'ensiisira omukuumi gy'akola.
19 Agalamira nga mugagga, naye taakungulwenga; Azibula amaaso, kale nga takyaliwo.
20 Ebitiisa bimukwata ng'amazzi; Kibuyaga amutwala kyama kiro.
21 Embuyaga ez'ebuvanjuba zimutwalira ddala n'agenda; Ne zimuggya mu kifo kye lwa maanyi.
22 Kubanga Katonda alimukasuukirira n'atasaasira: Yandyagadde okudduka mu mukono gwe.
23 Abantu balimukubira mu ngalo, Era balimusooza ave mu kifo kye.


text:
ABAKETTANIRA obuwoomi bwako babugeraageranya ku keeki ekoleddwa mu ‘cokuleeti, omubisi ogukamuddwa mu bibala oba kacaayi akateereddwaako akatangawuzi akaganda!
Kano ke kaboozi k’oku makya akanyumizibwa ng’obudde bunaatera okutangaala.
Abakanyumirwa bagamba nti bw’okanyumya olunaku lukutambulira bulungi, kakkakkanya ebirowoozo, tobaamu kuwankawanka kwonna era olunaku olumala oli musanyufu bya nsusso.
KU MUKAZI N’OMUSAJJA ANI ASINGA OKUKAFUNAMU?
Abakugu mu bya ssaayansi n’enkola y’omubiri gw’omuntu bagamba nti akaboozi kano kasinga kunyumira basajja kubanga buli musajja afuna obwagazi mu budde bw’oku makya nga yaakasisimuka.
Era omusajja ne bw’aba akaluubirizibwa mu kucamuka, mu budde bw’oku makya yeesanga ng’obusajja bucamuse, era nga teyeetaaga kufuba nnyo.
Bagamba nti essaawa we ziwerera 11:00 ez’oku makya, omusajja ne bw’aba tannazuukuka, kawagamubiri (hormomes) ziba zaatandise dda okukola era obwagazi abeera na bungi okusinga essaawa endala yonna mu lunaku.
Kino kibaawo kuba empulizo ze naddala ez’omu bwongo ezifuga obwagazi ziba zikola mu budde bw’ekiro ne zeeyongerera ddala, era w’azuukukira kiba mulaala ng’agaludde.
Wadde omukazi naye bw’awummula kawagamubiri (hormones) nazo zikola, omukazi n’afuna obwagazi naye obwagazi bw’afuna buba butono ddala bw’ogeraageranya ku bw’omusajja.
Ekirala ekiremesa abakazi okunyumirwa akaboozi k’oku makya, bwe baba baakazuukuka beeraba nga tebasaanidde oba si bayonjo ekimala okusobola okunyumya akaboozi.
Ate era engeri ebinywa eby’obukyala gye bikwatagana n’ebinywa ebifulumya omusulo, omukazi okumuzuukukira nga tannafuuyisa ayinza obutanyumirwa kuba oyinza okumutandika ate ng’ayagala kufuuyisa, olwo n’anyumya akaboozi ng’alinda kimu omale agende yeeteewuluze.
Eno y’ensonga lwaki bwe muba baakunyumya akaboozi kano, omusajja oteekeddwa okuyamba munno naye afune obwagazi mulyoke munyumirwe;
Ebimu ku by’oyinza okukola okuteeka omukazi mu muudu y’akaboozi k’oku makya;
Sooka omuwembejje ng’omukutte okumala akaseera era buli kimu kikwate
Ebigambo by’omugamba
Weewale sitayiro ezinaabaleetera buli omu okussiza munne omukka gw’omu kamwa. Mukozese ezo ezitabeetaagisa kwetunuulira, mujja kunyumirwa.
EMIGASO GY’AKABOOZI K’OKU MAKYA:
1 Kakola nga dduyiro era bwe mukanyumya obulungi kagolola ebinywa ne koogiwaza n’obwongo.
2 Engeri gye katera okubeera ak’amangu, buli omu asigala alowooza ku munne olunaku lwonna ekyongera okunyweza omukwano gwammwe.
3 Kakola nga kacaayi k’oku makya kuba kasumulula obwongo n’omusaayi ne gutambula bulungi era akamwenyumwenyu tekaggwa ku matama g’oyo eyakanyumizza.
4 Kakola ng’eddagala okutangira endwadde naddala eziyinza okukwata omubiri olw’obukoowu, kubanga kalina engeri gye kakuzza obuggya buli lw’okanyumya.
5 Akaboozi k’oku makya kakkakkanya ebirowoozo ne kakumalako situleesi yonna, n’otandika olunaku ng’oli bulungi.
6 Kakola nga vitamiini okuziyiza endwadde naddala ez’ekika kya yinfekisonizi ezandikulumye mu lunaku.
7 Ani atayagala kutandika lunaku ng’amazeemu akagoba? Jjukira kino buli lwe kibaawo omubiri gukkakkana era n’olususu ne lunyirira.
8 Olw’okuba muba temwambadde, kibanguyira okwesanyusa nga tewali asoose kutawaana ng’ayambula munne.
9 Akaboozi k’ekika kino kongera okukakasa munno nti okyamwagala era tomwenyinyala kubanga osobola okwegatta naye nga tasoose kunaaba.
10 Kaamukisa. Abasajja abasinga bagamba nti akaboozi k’oku makya kasumulula emikisa kubanga agenda okuva awaka ng’asanyusizza mukyala we ate nga naye musanyufu era ebigambo omukyala by’abeera amugamba olw’essanyu biba birungi era bimuwa omukisa anti kasita omukyala akuwa omukisa gw’oku makya buli ky’okwatako kitambula bulungi.
11 Omukazi abeera n’agemugga mangi engeri gy’aba awummudde ekimala mu budde bw’ekiro, ekitabaawo naddala nga mwegasse mw’akayingira obuliri kubanga omubiri gw’omukazi guba gukyali mukoowu nga kizibu okufuna agemugga agamala.
12 Kawagala obwongo kuba busumulukuka era bw’okanyumya emirimu gijja kukutambulira bulungi olunaku lwonna. Mary Nampijja abuulirira abafumbo agamba nti bw’omanya nga munno anyumirwa akaboozi k’oku makya tokamumma, kuba ajja kusigala ng’akalowoozaako, oluusi ekiyinza n’okuleeta obwenzi.
Agattako nti okunoonyereza kulaga nti abantu 90 ku 100 baagala nnyo akaboozi k’oku makya era nga kiraga nti abasinga okukakozesa bakuumye omukwano gwabwe nga tegukaddiwa.
Agamba nti nga tonnakanyumya olina okukakasa nti gw’ogenda okukakola naye akaagala era bw’aba takaagala tomukaka.
Kino osobola okukitegeera ng’omulaba engeri gy’atunulamu n’engeri gy’akukwatakwatako bw’aba mukazi ayinza okukukwata mu kifuba nga bwe yeekyusa, oba ku birevu ate omusajja asobola okukukwata ku mabeere, mu kiwato oba ebisambi n’omanya ky’ayagala.


text:
OMUKOZI w’awaka aludde ng’alina obutakkaanya ne mukama we agambibwa nti abadde amutulugunya ekisukkiridde.
Mu butakkaanya obwo, bboosi mwe yafunidde okutya nti omukozi ayinza okukola ekikyamu awaka era n’agula kkamera n’azitega mu nnyumba ne mu kiyungu mwe bafumbira emmere.
Okufaananako ne ku hawusigaalo Jolly Tumuhiirwe eyasottasotta omwana wa mukama we e Ntinda mu Kampala, kkamera zino zaakutte ‘yaaya’ ng’atabula omusulo mu butunda bwa mukama we.
Bboosi yaguddewo ekigwo oluvannyuma lw’okukebera kkamera okulaba ebyakwatiddwa n’alaba omukozi ng’asitama ku ‘jjaaga” (omukebe) mwe yakunkumudde era amangu ago n’ayiwa omusulo ogwo mu butunda obwabadde bumaze okukamulwa.
Amaka galimu abakozi babiri nga bombi bawala era omu ye yakamudde obutunda, kyokka owookubiri eyabadde alina akakuku ku mukama we ye yatabuddemu omusulo.
Ekikolwa kino kyatunuuliddwa ng’ekyokwesasuza era kyatuuse ku mugagga w’e Kuwait eyasazeewo okusaasaanya akatambi ku mikutu gya yintaneti ng’alabula abantu bonna ku bintu eby’obulabe abakozi b’awaka bye bayinza okukola mu maka.
Omukutu gw’amawulire ogwa ‘Daily Mail’ gwategeezezza nti, amannya ga bboosi w’omukozi n’ag’omukozi eyakoze ekitakoleka yasazeewo obutabyasanguza okwewala obulabe obusukka kw’obwo bwe yafunye edda. Akatambi kano kalaga omukozi ng’asooka kulabiriza munne ng’afulumye mu kiyungu, olwo kwe kutabula omusulo mu butunda.
Wadde amannya g’omukozi tegaayasanguziddwa wabula emikutu egimu gyategeezezza nti nzaalwa y’e Somalia.


text:
Bukya mwaka guno gutandika, omuwendo gw’abayimbi ne bannakatemba abeeyiwa mu makanisa okudda eri Yesu gweyongedde era bangi balangiridde nga bwe balabye...
Ebyana Ebinyarwanda kata biremese omuyimbi Geosteady okulya mu ndago bwe byamusazeeko ku siteegi ng'ayimba oluyimba lwe 'Owooma' olw'Ekinyarwanda lwe yakoze...
ABAYIMBI ba Easy Life okuli; Vj Kiwa owa Bukedde TV ne munne Janny Ways baleese akayimba ke batuumye Nsaba Time ke baayimbidde mu situdiyo za Monstar ewa...
NNAWOLOVU obutafiira ku bbala limu, lugero olutuukira obulungi ku Bad Black (Shanita Namuyimbwa) ne munywanyi we Don Zella (Sheila Nadede) abaluse ddiiru...
Abayimbi 90 ku 100 abatabuse n’okwabulira ebibiina byabwe entabwe eva ku ngabana ya ssente abamu ze beemulugunyaako nti babawa busammambiro so nga badayirekita...
CHRIS Evans y’omu ku bayimbi abeegulidde erinnya mu kukuba omuziki gw’omukwano ng’era bw’alinnya ku siteegi akujjukiza omugenzi Elly Wamala olwa sitayiro...
BEBE Cool ne Sheebah Karungi beefuze awaadi za Hipipo, ekireetedde abayimbi abamu okuzimba emitima.
Yasooka kuweereza mmere, n’avuga bodaboda, n'akola ku bw'asakikaali oluvannyuma n'adda mu butembeeyi obwamusibya emyezi esatu e Luzira
OMUCONGO omuyimi wa Lingala Antoine Christophe Agbepa Mumba amannyiddwa nga Koffi Olomide acamudde abadigize ku Fushion AutoSpa e Munyonyo.
OMUYIMBI eyali mu kibiina kya Obsession, Hellen Lukoma awunzizza abadigize naddala abasajja bw’alinnye ku siteegi n’asumulula akawale akampi k’abaddemu...
03 Jul 2017
03 Jul 2017
03 Jul 2017
03 Jul 2017
03 Jul 2017


text:
EBY’OBWAKYABAZIN GA e Busoga tebinnagwa. Omulangira Edward Columbus Wambuzi atutte mu Kkooti enkulu, abalangira 9 abeetaba mu kulonda William Nadiope Gabula ku ntebe y’Obwakyabazinga.
Agamba nti ekyakolebwa abalangira 9 okulonda Kyabazinga omulala, kyali kimenya Ssemateeka wa Busoga n’ow’eggwanga, kubanga tebalina buyinza kukikola.
Omuwaabi Wambuzi eyabaddewo kennyini mu Kkooti, ng’awerekeddwaako looya we, Kenneth Lubogo, owa Mayanja Nkangi & Co. Advocates, agamba nti Kkooti ya Uganda enkulu, ye yalina yokka obuyinza okumusazaamu, era nga ye Kyabazinga omutuufu, eyalondebwa n’akakasibwa Olukiiko lwa Busoga olwaliwo nga October 31, 2008.


text:
Ebyo Ebiri mu Bayibuli Byava eri Katonda?
Bayibuli ky’egamba
Abawandiisi ba Bayibuli bangi baakiraga nti Katonda ye yabawa obulagirizi nga bagiwandiika. Lowooza ku byokulabirako bino wammanga:
Kabaka Dawudi yagamba nti: “
Omwoyo gwa Yakuwa gwayogera okuyitira mu nze; ekigambo kye kyali ku lulimi lwange.”—2 Samwiri 23:1, 2.
Nnabbi Isaaya yagamba nti: “
Bw’ati Mukama Afuga Byonna, Yakuwa ow’eggye, bw’agamba.”—Isaaya 22:15.
Omutume Yokaana yagamba nti: “
Okubikkulirwa kwa Yesu Kristo Katonda kwe yamuwa.”—Okubikkulirwa 1:1.
Yiga Ebisingawo
Kiki Ddala Bayibuli Ky'Eyigiriza


text:
SSITA wa Barcelona, Lionel Messi, ku Lwomukaaga yakubye muganzi we, Antonella Roccuzzo embaga ku mukolo makekeke ogwabadde mu wooteri ya City Center Hotel...
Bannayuganda bangi balina ekirooto ky’okuzimba amayumba gaabwe ne bagamaliriza. Wabula abamu bafuna ebizibu ebiteebereka ne bagakomya wakati era ennyumba...
AMAYINJA kye kimu ku bisinga okulabisa obulungi ebiteeteeyi naddala ebyobubaga n’embaga. Eno y’ensonga lwaki abakyala bangi bwe baba balonda ebiteeteeyi...
OMUSAJJA bw’akukwananga n’atandikira ku kya kukusaba kugenda ku bbiici muwuge oba ekidiba ekiwugirwamu, guma.
BAJETI y’eggwanga eyasomeddwa ku Lwokuna etiisizza abazimba n’abapangisa olw’emisolo emiggya egiteekeddwa ku seminti n’ebizimbe ebipangisibwa mu kaweefube...
EDDA abaana abalenzi bwe baabanga basoma nga beesunga lwe balikoma okwambala ebinu, bambale ku mpale empanvu.
ENSAWO za bika bingi ekisobozesa omukyala atambula n’omulembe okweroboza okusinziira ku nsawo ye bweba eyimiridde.
MERRY Bridget Asiimwe ow’e Sseguku y’omu ku bawala abafuba okwambala ebiri ku mulembe.
LYABADDE ssanyu jjereere ng’omukozi w’olupapula lwa Bukedde Prossy Nanziri agattibwa mu bufumbo Obutukuvu ne bba Solomon Aaron Muyita omwogezi w'ekitongole...
MATIIRIYO ya leather y’emu ku zisinga okulaga ebbeeyi era nga buli kintu ekigikolebwamu nakyo kitwalibwa okubeera nga kya bbeeyi.
04 Jul 2017
04 Jul 2017
04 Jul 2017
04 Jul 2017
04 Jul 2017


text:
AMAGEZI AGAYAMBA AMAKA | OBUFUMBO
Engeri gy’Oyinza Okulaga nti Osiima
OBUZIBU
Omwami n’omukyala bwe baba ab’okuba n’obufumbo obulimu essanyu, buli omu alina okulaga nti asiima ebyo munne by’akola. Eky’ennaku kiri nti abasajja bangi n’abakazi bangi ekiseera bwe kigenda kiyitawo balekera awo okulaba ebirungi mu bannaabwe, era balekera awo n’okulaga nti basiima ebirungi bannaabwe bye bakola. Mu kitabo ekiyitibwa Emotional Infidelity, omukugu omu ku nsonga z’amaka yagamba nti: “Abafumbo abatera okujja okunneebuuzaako, okusingira ddala, batera kwemulugunya ku ebyo bannaabwe mu bufumbo bye batakola. Abafumbo abasinga obungi beemulugunya nti bannaabwe tebasiima ebyo bye bakola.”
Ggwe ne munno muyinza mutya okwewala embeera eyo?
KY’OLINA OKUMANYA
Okusiima kimalawo obunkenke mu maka. Omwami n’omukyala buli omu bw’akiraga nti asiima ebirungi munne by’akola, enkolagana yaabwe yeeyongera okunywera. Mu butuufu, singa waliwo obunkenke bwonna mu maka, busobola okuggwaawo singa buli omu akiraba nti munne asiima by’akola.
Eri abakyala. Ekitabo ekiyitibwa Emotional Infidelity kigamba nti “Abakazi bangi babuusa amaaso obuzibu basajja baabwe bwe bayitamu okulabirira ab’omu maka gaabwe.” Abasajja batera okweraliikirira ennyo ne bwe kiba nti bakyala baabwe nabo bakola.
Eri abaami. Abasajja batera okubuusa amaaso emirimu bakyala baabwe gye bakola awaka, gamba ng’okulabirira abaana n’okuyonja awaka. Fiona, * amaze emyaka ng’esatu mu bufumbo agamba nti: “Ffenna tukola ensobi, era bwe nkola ensobi kimpisa bubi. N’olwekyo, omwami wange bw’ansiima olw’ebirungi bye mba nkoze, gamba olw’emirimu gye mba nkoze awaka, kindeetera okuwulira nti akyanjagala wadde nga nkola ensobi. Era ekyo kindeetera okuwulira obulungi!”
Kyokka singa omwami oba omukyala awulira nti munne tasiima by’akola, kisobola okuteeka obufumbo bwabwe mu kabi. Omukyala ayitibwa Valerie agamba nti: “Munno bw’aba tasiima by’okola, kyangu okutwalirizibwa omuntu omulala asiima by’okola.”
KY’OYINZA OKUKOLA
Fuba Okwetegereza. Mu nnaku omusanvu eziddako, weetegereze engeri ennungi munno mu bufumbo z’ayoleka. Ate era weetegereze ebintu by’akola okusobozesa amaka gammwe okutambula obulungi, nga mw’otwalidde n’ebyo bulijjo by’obadde totwala ng’ebikulu. Ku nkomerero ya wiiki wandiika olukalala (1) olw’engeri ennungi munno z’ayoleka (2) n’olw’ebintu by’akoze ebiyambye amaka gammwe.
Lwaki kikulu okwetegereza? Omukyala ayitibwa Erika agamba nti: “Emyaka bwe gigenda giyitawo, kyangu okutandika okubuusa amaaso ebintu ebirungi omwami wo oba mukyala wo by’akola, essira n’otandika okulissa ku ebyo by’atakola.”
Weebuuze: ‘Emirimu mukyala wange oba omwami wange gy’akola ngitwala nga mikulu?’ Ng’ekyokulabirako, watya singa omwami wo aliko ekintu ekibadde ky’onoonese ky’akanise; tofaayo kumwebaza oboolyawo ng’ogamba nti ekyo abadde alina okukikola? Ate bw’oba omwami; teweebaza mukyala wo olw’ebyo by’akola okulabirira abaana bammwe oboolyawo ng’ogamba nti emirimu egyo alina okugikola? Fuba okwetegereza ebintu ebirungi munno by’akola okuyamba amaka gammwe, ka bibe binene oba bitono.
Kirage nti Osiima. Bayibuli tetugamba bugambi kusiima balala, wabula etukubiriza okukiraga nti tusiima abalala. (Abakkolosaayi 3:15) N’olwekyo, gifuule mpisa yo okwebazanga munno. Omwami ayitibwa James agamba nti, “Mukyala wange bw’akiraga nti asiima bye nkola, kinkubiriza okwongera okukola kyonna ekisoboka okuba omwami omulungi n’okunyweza obufumbo bwaffe.”
Omwami n’omukyala buli omu bw’aba ng’asiima munne olw’ebirungi by’akola, enkolagana yaabwe yeeyongera okunywera. Omwami ayitibwa Michael agamba nti: “Singa abafumbo bonna essira balissa ku birungi bannaabwe bye bakola, obufumbo bungi bwandibadde tebusasika. Bwe bandifunyenga ebizibu, tebandirowoozezzanga ku kya kwawukana, kubanga bulijjo bandibadde bajjukira ebirungi bannaabwe bye bakola.”
^ lup. 9 Amannya agamu gakyusiddwa.
Yiga Ebisingawo
ZUUKUKA
Kiki Bayibuli ky’Eyogera ku Kusiima Abalala?
Okusiima abalala kivaamu emiganyulo mingi. Kisobola kitya okukuganyula, osobola otya okukulaakulanya engeri eyo?


text:
Kkooti Enkulu eyise Ssaabawolereza wa Gavumenti ne bbanka enkulu bannyonnyole lwaki tebavangayo kuvunaana bavubuka ba “Rich gang” abaatyoboola ekitiibwa kya ssente bwe baaziziika mu ntaana ya Ssemwanga.
Amyuka omuwandiisi wa kkooti enkulu, Joy Kabatsi awadde gavumenti ne bbanka enkulu ennaku 10 okuba nga bamaze okwewozaako olwo omulamuzi Steven Musota atandike okuwulira omusango guno.
Kino kiddiridde omuntu omulala, Robert Ssenfuka, okugenda mu kkooti nga yeemulugunya olwa poliisi okutunuulira abavubuka ba “Rich gang” nga baziika Ssemwanga ne ssente kyokka ne batavaayo kukwata muntu yenna kyokka nga mu mateeka ga Uganda omuntu ayoonoona ssente abeera azzizza musango gwa maanyi.


text:
Zari ng’amannyage amatuufu ye, Zarinah Zaitun Hussein, e Bungereza yali asoma dipulooma mu bya Cosmetology ekitegeeza eby’okwewunda era ayagala nnyo okulabika obulungi.
Yasisinkana Ssemwanga mu 2000 nga yaakava e Bungereza.
Zari yava dda ng’ayagala okweraga era yayingirako ne ku by’okuyimba akole erinnya.
Ng’asobola okulinnya ennyonyi n’ava e South Africa wakati wa 2005 ne 2008 ng’ajja mu bivvulu naddala Ekiggunda ekyali ekya leediyo Simba n’asasula ayimbe mu kifo ky’abateesiteesi okumusasula ayimbe.
Ekigendererwa kye, yamanya nti yali mutono nnyo mu kuyimba ‘upcoming’ n’asalawo yeeyiiye bweyiiya okulabikako eri abantu.
Mu 2007, Zari yalina oluyimba ‘Oli wange’ olugambibwa nti yalukuba kukakasa buwala obwali bwesiba ku Ssemwanga eyali atandise okugaggawala.
Nga bamaze okukwatagana ne Ssemwanga eyalina ku ssente, kwali kusindika asitamye ku Zari eyali yayagala edda ettutumu era ye yaleetera Ssemwanga okutandika okusula mu mabaala, okunywa emyenge egy’ebbeeyi, okuvuga emmotoka ez’omutawaana era Ssemwanga ye yasooka okuleeta kuno Lamboghini, okufuula ppate ng’eza White party ensonga mu ggwanga.
Ekyavaamu, Ivan yakola ekibiina ky’abali ba ssente ekya ‘Rich Gang’ ekisinga obunene mu mawanga g’amasekkati n’obuvanjuba bwa Africa.
Kirimu baganda ba Ivan nga King Lawrence ne Edward Kyeyune. Bano nabo baatwala akalandira ka muganda waabwe akaava ku Zari kubanga nabo ssente bazikola ate ne bazigaba ssaako okuvuga emmotoka ez’ebbeeyi kwe kugamba ne ‘bajooga’ ng’enjogera bw’eri.
Mu December wa 2011, Zari yayanjula Ssemwanga mu bakadde n’akola ekyafaayo bwe yatwala buli kimu kye wali olowoozezza ng’okuva ku maama wa Zari ne Zari yennyini ssaako omuko bonna baafuna mmotoka mpya. Loole z’ebintu ebya buli ngeri okwali ne loole z’ente.
Mu bufumbo bwabwe, bazadde abaana basatu era ekimu ku bikyasinze okuluma Zari ye laavu ya Ssemwanga gy’abadde awa abaanabe.
Era bwe yabadde abika bba, Zari yatadde ku mukutu gwe ogwa facebook ebigambo ebigamba nti;
‘God loves those that are special and you were and I guess that’s why he wanted you soon. You did wonders and I remember you telling me that life is too short so let me live it to the fullest. To your sons, you were a hero some kind of a super star….’
Ng’ategeeza nti, Katonda ayagala nyo abantu abakola eby’enjawulo era ggwe omu ku bo era y’ensonga lwaki yakututte mangu. Okoze byafaayo byereere kyokka nzijukira olumu ng’ongamba nti, obulamu bumpi kyenva nesanyukira….
Ku lw’abaanabo, amazima gali nti, okoze bya magero byereere gye bali era obadde omuntu ow’enjawulo ennyo….’ Wabula mu 2014, Zari yatandika okulaga nga bw’atakyetaaga Ssemwanga kwe kukwatagana ne Diamond Platnamz Omuyimbi w’e Tanzania gw’azaalidde abaana babiri.
Ensonga endala eziva mu nsonda ezeesigika zigamba nti, wadde Ssemwanga yalina ssente ate ng’amanyiddwa ate era ng’azomuwa, Zari teyamatiranga ncakala ya Ssemwanga (lifestyle) kye yava asalawo okuganza Diamond gwe yali alabamu ekyo.
Mu kuyiga okwefaako abeere ku sitayiro, Ssemwanga yasalawo okweyerusaamu era w’afiiridde nga mwerumu.
Zari yali ayagala okumusinza wabula nga Ssemwanga amutwala nga wa bulijjo oba obulamu bwe ng’abwagala nga bwa Mumerika omuli wa ssente, Kim Kardashian bw’ali ne bba Kanye West kyokka nga Ssemwanga musajja ateeguya okuggyako okwogeza ssente n’okulowooleza mu kuzikola.
Waliwo n’abagamba nti mu kiseera Zari we baayawukanira ne Ivan nti yali ayitirizza okumupeeka amuzaalire omwana omuwala.
Bwe byagaana, yafuna Farouk Ssempala (kati bba wa Julie Underwood owa Ebonies) kyokka tebaawangaaza mukwano n’amuta n’afuna Diamond Platinumz gw’alinamu abaana ababiri omuwala n’omulenzi.
Ssemwanga yamuzaalira basatu nga bonna balenzi. Bazadde ba Zari, maama we ye Halima Hassan abeera Munyonyo ne kitaawe Nasur abeera Jinja era Ssemwanga y’abadde akyabalabirira.
‘God loves those that are special and you were and I guess that’s why he wanted you soon. You did wonders and I remember you telling me that life is too short so let me live it to the fullest. To your sons, you were a hero some kind of a super star….’


text:
Emizannyo
Ba difiiri basitudde
Ali Mivule
November 11th, 2015
Ba difiri okuva mu ggwanga lya Guinea balondeddwa okulamula omupiira wakati wa Uganda ne Togo olunaku lw’enkya Keita Yakuba y’agenda okulamula ayambibweeko Dumbuya Abubakan ne Raffi Abdel. Yoomu tiimu ya Uganda esitudde okwolekera Togo nga ku bano kuliko Denis Onyango, Robert Odongkara, Isaac Isinde, Geoffrey […]
Blatter akunze ku bumu
Ali Mivule
May 29th, 2015
Akulira ekibiina kya FIFA Sepp Blatter obubaka bwe bwetoololodde ku bumu ng’okulonda omukulembeze omuggya kugenda mu maaso. Okuonda kuno kujjidde wakati mu kunonyereza ku nguzi efumbekedde ekibiina kya FIFA nga waliwo n’abakwatibw agyebuvuddeko Blatter asuubirwa okulya ekisanja ky’okutaano asabye abantu okuba obumu okusobola okutwaala omuzannyo […]
Museveni akubidde cranes essimu-abagumiza okukuba Guinea
Ali Mivule
November 18th, 2014
Omukulembeze w’eggwanga Yoweri Kaguta Museveni akubidde enkambi ya Uganda Cranes essimu e Morocco era n’abazzamu amaanyi. pulezidenti awadde omutendesi wa Cranes Micho Sredejovic ku bukodyo bw’okuwangula omupiira gwebagenda okuzannya n’eggwanga lya Guinea olunaku olwenkya era n’abawa amagezi obutazanyira ku puleesa okusobola okumegga Guinea. Yye kapiteeni wa Cranes […]
Uganda Cranes Kati Yakuzanya Mauritania-Equatorial Guinea Egobeddwa
Ali Mivule
July 4th, 2014
Eggwanga lya Equatorial Guinea ligobeddwa mu kusunsulamu abanetaba mu mpaka za Africa eza 2015 lwakuzanyisa muzanyi atali munansi. Bano baawandulamu eggwanga lya Mauritania ku mugatte gwa ggoolo 3-1 mu luzanya olwayita wabula nebabawawabira lwakuzanyisa Thierry Fidjeu Tazemeta enzalwa ya Cameroon. Kati kino kitegeeza Uganda yakuzanya […]
ab’ebikonde bategeka
Ali Mivule
May 15th, 2014
Abakubi b’engumi abawerera ddala 26 beebesozze enkambi okutendeka nga betegekera ogw’omukwaano ne Kenya nga 31 omwezi guno Enzanya zakubeera Lugogo Omwogezi w’ekibiina ky’omuzannyo gw’ebikonde, Fred Kavuma agamba nti bategese empaka zino nga beetegekera empka za common wealth games mu mwezi gw’omusanvu
Wenger yewaaanye
Ali Mivule
November 3rd, 2013
Akulira tiimu ya Arsenal, Arsene Wenger agamba nti musanyufu nti basobodde okukakasa ensi nti bakyalimu ssupu. Kino kiddiridde Arsenal okukuba Liverpool goolo 2 nga yyo eyanjala ngalo Wenger agambye nti bagenze okuzannya nga bamaliridde oluvanyuma lw’okuwangulwa emirundi ebiri nga bali waka. Wenger agamba nti ate […]
Beckham yali afuuse nantagambwaako
Ali Mivule
October 22nd, 2013
Eyali omutendesi wa Manchester United, Sir Alex Fergusson avuddemu omwaasi ku nsonga za David Beckham Ferguson ng’ayogerako eri bannamawulire agambye nti Beckham yali awulira agezze nnyo n’okumusinga era nga yalina okweyongerayo Ono agambye nti yayawukana ne Beckham oluvanyuma lw’okumunenyaako ow’engeri gyebazanyamu mu kikopo kya FA, […]
Bba wa Inzikuru afudde
Ali Mivule
October 22nd, 2013
Bba w’omuddusi Dorcus Inzikuru nga ye Bosco Acidri afudde Acidri afudde ebirwadde ebitali bimu omuli ekibumba, pressure ne Hepatitis B Ono yafiiridde mu ddwaliro ekkulu erya Arua Muganda we Ronald Candia agamba nti ono yaweebwa ekitanda ku lunaku lw’okuna ng’alumwa olubuto era tasobodde kuwona.
Sabasajja asiimye
Ali Mivule
October 3rd, 2013
Ssabassajja Kabaka wa Buganda Ronald Muwenda Mutebi asiimye okuggalawo empaka za’Masaza kulwomukaaga lwa week eno e’ Nakivubo. Sentebe wakakiiko akategesi Godfrey Mablire Ssalongo ategezezza nga emilyango bwegigenda okugulwawo ku ssaawa nnya ezokumakya. Ssingo ne Mawokota bebali ku final zempaka zino.
FUFA evuddemu omwasi- Kati tutunuulidde CECAFA
Ali Mivule
September 9th, 2013
Omwogezi wa Fufa Rogers Mulindwa asabye banayuganda n’abawagizi b’omupiira obutaggwaamu essuubi olw’ebyo byonna ebyaliwo ku lw’omukaaga oluwedde ,oluvanyuma lwa Cranes okuwanduka mu mpaka z’ekikopo ky’ensi yonna. Mulindwa ategezezza ng’omupiira gwa Uganda bwegukyaliwo era kati batunulidde empaka za Cecafa ezigenda okubeera mu kibuga Nairobi omwezi gwa […]


text:
EBYONGEREZEDDWAKO
Twandikuzizza Ennaku Enkulu?
BAIBULI si ye nsibuko y’ennaku z’eddiini n’endala ezikuzibwa mu bitundu bingi mu nsi leero. Kati olwo ennaku ng’ezo zaasibuka wa? Singa onoonyereza mu tterekero ly’ebitabo, ojja kumanya ekyo ebitabo kye byogera ku nnaku enkulu ezikuzibwa mu kitundu gy’obeera. Weetegereze ebyokulabirako bino.
Ppaasika. Ekitabo The Encyclopædia Britannica kigamba nti: “Mu Ndagaano Empya temuliimu kiraga nti Ppaasika yakuzibwanga.” Kati olwo, Ppaasika yatandika etya okukuzibwa? Yasibuka mu kusinza okw’ekikaafiiri. Wadde nga kigambibwa nti ku lunaku olwo baba bajjukira kuzuukira kwa Yesu, obulombolombo obukwataganyizibwa ne Ppaasika si bwa Kikristaayo.
Okukuza Omwaka Omuggya. Olunaku n’obulombolombo obukwataganyizibwa n’okukuza Omwaka Omuggya byawukana mu buli nsi. Ekitabo The World Book Encyclopedia kyogera bwe kiti ku nsibuko y’olunaku luno: “Omufuzi Omuruumi Julius Caesar yalonda Jjanwali 1 okuba olunaku olw’okukulizaako Omwaka Omuggya mu 46 B.C. Abaruumi baawaayo olunaku luno okusinzizaako Janus, katonda w’enzigi n’entandikwa. Omwezi gwa Jjanwali gwafuna erinnya eryo okuva ku Janus, eyalina obwenyi obw’emirundi ebiri—nga obumu butunudde mu maaso ate obulala mabega.” N’olwekyo, okukuza Omwaka Omuggya kalombolombo ka kikaafiiri.
Halloween. Ekitabo The Encyclopedia Americana kyogera bwe kiti ku lunaku luno: “Obulombolombo obukwata ku lunaku luno bwasibuka mu mukolo gwa bakabona ab’edda mu Buyindi ne Bulaaya ng’Obukristaayo tebunnabaawo. Abantu b’omu bitundu ebyo baabanga n’embaga eza bakatonda abakulu babiri—katonda w’enjuba ne katonda w’abafu…ng’embaga eno yakwatibwanga nga Noovemba 1, olunaku olwalamba entandikwa y’Omwaka Omuggya mu kitundu ekyo. Mpolampola Abakristaayo baatandika okukuza embaga eyo.”
Ennaku Endala Ezikuzibwa. Tekisoboka kwogera ku nnaku zonna ezikuzibwa mu nsi. Kyokka, ennaku ezigulumiza abantu oba ebibiina by’abantu, Yakuwa tazikkiriza. (Yeremiya 17:5-7; Ebikolwa 10:25, 26) Ate era kijjukire nti ensibuko y’ennaku z’eddiini ezikuzibwa etuyamba okutegeera oba nga zisiimibwa Katonda oba nedda. (Isaaya 52:11; Okubikkulirwa 18:4) Emisingi gya Baibuli egyogerwako mu Ssuula 16 ey’akatabo kano gijja kukuyamba okumanya engeri Katonda gy’atwalamu ennaku ezo.


text:
Abantu 4 balondeddwa okulakulanya eby'obugagga by'omugenzi Ivan Ssemwanga ebiri mu Uganda ne South Africa.
Mu lukiiko olw'abadde mu maka g'omugenzi e Muyenga, abantu 4 abalondeddwa kuliko Zari Hassan, Ritah Ssemwanga (muganda w'omugenzi), Lawrence Muyanja amanyikiddwa ennyo nga King Lawrence ne George Ssemwanga Pinto (mutabani omukulu).
Zari yalondeddwa okwasaganya ebintu by'omugenzi mu South Africa omuli n'amassomero okuli Brooklyn College.
Ku maka g'omugenzi Ssemwanga 2 agali mu South Africa, Zari awereddwako amaka gamu okukuza abaana ate amalala gapangisibwe okuvamu ensimbi, okulabirira abaana.
Olukiiko lwetabiddwamu ssentebbe w'ekibiina ky'abagagga ekya Kwagalana Geoffrey Kirumira ne Joseph Bbosa, bakiriziganyiza nti abaana batekeddwa okutandiika okudukanya ebintu bya kittaabwe nga bonna basusiza emyaka 18.
Like us on Facebook for more News, Pics, Videos, Events, Promos & lots of fun stuff..


text:
Eby'Abachina abaalwana ne ssentebe Bwanika biranze: Ababaka balambudde ekifo ne bawera okubakwata
Basimudde entaana ne babbamu akawanga k'eyaziikibwa emyaka 10 emabega
Ebipya ku w'emyaka 30 eyazzeeyo okusoma P.2: Asaba buyambi ayingire ekisulo
Bukedde TV Live Stream: Okukuza olunaku lw'abakyala e Dokolo
Eby'obugagga bitabudde abooluganda
Abaana 12 bagumbye ku Poliisi e Mbale lwa nnyaabwe eyaggalirwa ku nsonga z'ettaka
Omusamize asaze mukazi we obulago lwa kugaba bifi bya nnyama bibiri!
Abooluganda beekobaanye ne basalako munnaabwe ebitundu ebyekyama
Poliisi esuulidde abakozi baayo ebintu ebweru
Alina ekizibu ky'okwerabiralabira anoonya wa myaka 40
08 Jul 2017
08 Jul 2017
08 Jul 2017
08 Jul 2017
08 Jul 2017


text:
SSEMAKA agambibwa okubba embaata n'agikweka bamukutte ne yeegaana.
Akwatiddwa ye Ismah Katamba myaka 22 omutuuze we Kafumu mu Mpigi town council kigambibwa nti abbye embaata ya muliraanwa we Rajab Kiyimba ne bamukwata ng'agikwese mu nsiko.
Kigambibwa nti embaata eno yagibbye kiro ewa Muliraanwa we Kiyimba kyokka ne bamugoba n'addukira mu kisiko n'agikweka naye nga bamaze okumwetegereza wabula nabo kye baakoze kwe kugenda ne bamuteega mu makaage era olwatuuse ne bamukwata.
Okusinziira ku nannyini mbaata eno Kiyimba alumiriza Katamba okubba embaata ye era Katamba alabye bimusobedde oluvannyuma lw'okukwatibwa n'abatwala gy'abadde agikwese ne bagiggyayo ne bamutwala okutuuka ewa ssentebe w'ekintundu amanyiddwa nga Mesach Kintu n'amubaggyeeko okumutuusa ku Poliisi ye Mpigi
Katamba olutuusiddwa ku poliisi bino byonna abyegaanyi n'agamba nti bamusanze ava kusamira ekiro ne bamuwaayiriza nti abadde ava kukweka mbaata mu nsiko ate nga yagirabye kyokka nga naye tamanyi gye yavudde.
Akulira poliisi ye Mpigi Ronald Mugarura akakasizza obubbi bwa Katamba era n'amuggulako omusango gw'obubbi ku fayiro nnamba SD;04/06/2017 era


text:
Chapter 5
1 Bwe gutyo omulimu gwonna Sulemaani gwe yakola olw'ennyumba ya Mukama ne guggwaawo. Sulemaani n'ayingiza ebintu Dawudi kitaawe bye yawonga; effeeza ne zaabu n'ebintu byonna, n'abiteeka mu mawanika g'ennyumba ya Katonda.
2 Awo Sulemaani n'alyoka akuŋŋaanya abakadde ba Isiraeri n'emitwe gyonna egy'ebika, abakulu b'ennyumba za bakitaabwe ez'abaana ba Isiraeri, e Yerusaalemi, okulinnyisa essanduuko ey'endagaano ya Mukama okugiggya mu kibuga kya Dawudi, ye Sayuuni.
3 Abasajja bonna aba Isiraeri ne bakuŋŋaanira eri kabaka ku mbaga, eyabaawo mu mwezi ogw'omusanvu.
4 Awo abakadde bonna aba Isiraeri ne bajja, Abaleevi ne basitula essanduuko.
5 Ne balinnyisa essanduuko n'eweema ey'okusisinkanirangamu, n'ebintu byonna ebitukuvu ebyali mu Weema; ebyo bakabona Abaleevi ne babirinnyisa.
6 Kabaka Sulemaani n'ekibiina kyonna ekya Isiraeri abaali bakuŋŋaanidde gy'ali ne baba mu maaso g'essanduuko, nga bawaayo endiga n'ente, ezitagattika newakubadde okubalika obungi.
7 Awo bakabona ne bayingiza essanduuko ey'endagaano ya Mukama mu kifo kyayo, awayimibwa okwogera mu nnyumba, mu kifo ekitukuvu ennyo, wansi w'ebiwawaatiro bya bakerubi.
8 Kubanga bakerubi bayanjala ebiwawaatiro byabwe ku kifo ky'essanduuko, bakerubi ne babikka ku ssanduuko n'emisituliro gyayo waggulu.
9 N'emisituliro gyali miwanvu bwe gityo emisa gy'emisituliro n'okulaba n'agiraba ayima awali essanduuko mu maaso g'awayimibwa okwogera; naye n'atagiraba ayima ebweru: era ekyali eyo ne leero.
10 Temwali kintu mu ssanduuko wabula ebipande byombi Musa bye yateeka omwo ku Kolebu, Mukama bwe yalagaana endagaano n'abaana ba Isiraeri, we baava mu Misiri.
11 Awo olwatuuka bakabona bwe baamala okuva mu kifo ekitukuvu, (kubanga bakabona bonna abaali eyo baali beetukuzizza, so tebaakwata mpalo zaabwe;
12 era n'Abaleevi abayimbi, bonna, Asafu, Kemani, Yedusuni, ne batabani baabwe ne baganda baabwe, nga bambadde bafuta ennungi, nga balina ebitaasa n'entongooli n'ennanga, ne bayimirira ku nkomerero y'ekyoto ey'ebuvanjuba, era wamu nabo bakabona kikumi mu abiri nga bafuuwa amakondeere:)
13 awo olwatuuka abaafuuwa n'abayimbi nga bafaanana omu, okuwuliza eddoboozi erimu nga batendereza nga beebaza Mukama, era bwe baayimusa eddoboozi lyabwe n'amakondeere n'ebitaasa n'ebintu ebivuga, ne batendereza Mukama, nga boogera nti Kubanga mulungi; kubanga okusaasira kwe kubeerera emirembe gyonna: awo ennyumba n'eryoka ejjula ekire, ennyumba ya Mukama,
14 bakabona n'okuyinza ne batayinza kuyimirira okuweereza olw'ekire: kubanga ekitiibwa kya Mukama kyajjula ennyumba ya Katonda.